Milai lungawinak siatsuahtu - Hre Mang\nMilai lungawinak siatsuahtu\nLeitlun milai hrangah lungawinak hnakin ngai pawimawh sawn mi thildang ziang a um ding maw? Asile, ziang in saw mi tampi nitin nun lungawinak cu a siatsuah sak ringring? Lungawi diriamnak hawlin mi tampi in sumpai lennak, lalnak le thuneihnak, mawinak, cawimawinak, nuamnung cennak, fakmi sinak, larnak, mifel le mitha mifim sinak, tvp, hawlin tlan an zuam aw. Asinan cu pawl a tawng ngah tu pawlin an sim thei mi cu a kumkhua lei damsung a hmunmi lungawi diriamnak ngaingai an tawng dah lo ti asi. Cutin asile, lungawi diriamnak hrangah a tul asi tiah an ruah mi cu a dik lo asi thei. Asilole, an lungawinak siatsuah thei tu an rak ruat tel lo asi thei. Milai hrangah ziangvekin ziangtin a hmunmi lungawi diriamnak ngah theih asi ti thu sim hlanah ziangvek thil/thu pawlin milai lungawinak cu a siatsuah theu, timi sawn zoh hmaisa uhsi. Cuticun mi hrekhatin, zapi asilo hmanah, lungawinak siatsuahtu pawl cu do tahratin mai lungawinak kilhim theinak an hawl thiam dah pangah.\nMilai lungawinak siatsuahtu cu milai sunglam nuntawdap, lungput sawnah a hngat aw mi asi sawn. Milai mizia sawn in milai cu a ti lungawi in a riahse ter theu sawn asi. Cucu a dik asi ti hi leiltun milai tampi pawl nun tahthimnak thawn simfiang theih asi. Leitlun mi hrekhat cu farah zawnzaihnak, harsatnak, natnak, thih le khawharnak, mi nautatnak, milai tisan thinlungin a duh lo bik pawl an tawn lai khalah an lung a awi siamso thei thotho. Mi hrekhat cu an thinlung duhthusam, lennak, lalnak, fimthiamnak, nuamnung cennak, larnak, mi upatnak, tvp, an thinlungin duhthu a sam mi hmuahhmuah an ngah ko nan diriam le lungawinak ngaingai an nei thei cuang lo. Ziangruangah? Milai lungawi diriamnak cu lenglam thilah a um lo, mai milai sunglam nuntawtap, lungput sawnah a hngat awk ruangah asi.\nVoi tampi cu milai pawl hin piasen hman man lo, zo hrang hmanah zianghman hlawknak a suahpi dah lo ding thil/thu menah riahsiat le hngirteu in an um rero theu, an lungawinak an hloh phah ka hmuh theu tikah at-thlak ka ti zet ih hi ca khal hi ngan dingin thinlung ineihter fawn. Asile, himi casiar tu lakah thinheng, lungawi lo, hngirteu, kan um dah maw? Kan um dah asile ziangmi in kan lungawinak in laksak, in siatsuahsak ti kan ruat dah maw? Nitin nun lungawinak hi ziangtluk a sunglawi ti kan thei ngah asi ahcun cutluk sunglawi Pathian laksawng in siatsuah sak tu cu kan neih sumsaw khal sengin kan do ngam ding asi ti ka zum. Hi tin ruat hnik uhsi; thinheng lo, hngirteu lo, riahsia le lungleng lo le lungawi in kan um asile kan ziangtal hloh ding mi kan nei pei maw? Thiheng loten, hngirteu lo ten, riahsia lo ten kan um tikah kan ngah dingmi ngah loin kan um pei maw? Can malte sung na casiar cawl ta aw la, na thinlung ten vun ruat hnik aw. Lungawi lo zetin na um lo ruangah ziangtal na hloh phah dingmi a um in na thei dah maw? Khatlam zawngin ka sim asile na lungawi ringring asile na hloh phah ding thil a um maw? Cutin sisawn loin mi pakhatkhat cun a lungawinak a hloh tikah a ruahban lo, thil mankhung lutuk a hlohphah ringring asi ti a ruat tel lo theu asi. Mi pakhatkhat cu alung a awi lo tikah a sungah a milai sinak ih huham cahnak, thluak fimnak, thinlung khawruah thiamnak, milai mawinak pawl hmuahhmuah a hlo theh lo hmanah tampi a tum suk asi. Lungawi ti tikah pawnlang sen zuamzo in hnih men asilo. Sungmuril nun lungawinak ka simmi asi.\nMi pakhat cun a lungawinak a hloh tikah ziangvek pawl a hlohcih theu timi zoh hnih uhsi. Mi lungawi lo cun a mawinak a hloh. Milai mawinak taktak hi a sunglam nun sawnah a um. Sunglam nunmawi, ziangvek dinhmun, tikcu le can khalah zovek hnenkhalah lungawi siamso thei tu milai cu zovek milai khalin mawi an ti. A tisa khal a hmui a ngil tikah mi zokhalin zohmawi le a kiang um nuam an ti. Asinan mi pakhatin a lungawinak a hloh tikah a tisa khal a hmui a ngil thei lo ih a mithmai khal zoh harsa asi theu. Thinnuam lole lungawi loin a um rei deuhdeuh tikah a hmel khal a siat sinsin ih a khawruah khal a tluang thei lo, a milai sinak ih humham cahnak khal a tum suk sinsin, cutikah a nitin nun cu lungawi siamso ten hmang loin tuar tento, tang tento, pacansuah tahratin nikhat hnu ni khat nitlak a hngak sawn theu asi. Thih hngak ih nung menmen, sadawr ah thah dingah an hren mi secang vek fang asi.Lungawinak hloh tikah ziangtuah tik khalah hlawhtlin a har. Dawr zuar pa cu a lung a awi lo asile a thil lei tu pawl pakhat hnu pakhat in an tlansan vivo ding. Biak inn ah pastor pa a lung a awi lo asile member pawlin an tlansan vivo ding. Zung hnatuan pakhatkhat cu a lung a awi lo ringring asile a kiang um pawlin cu pa cu an hotu (boss) ah a cang pang ding an phang zet ding. Insang pa bik a lung a awilo ringring asile a insang fa le pawl cu an thinlung ten an mangbang rero ding. Mikhual pawl thlatlum zetin an lutsuak dah lo ding. Mai nunah a lung a awi lo tu pa cun khawsungah midang thawn lungawi tlang can a tong har zet ding. Lungawinak a hloh tu pa cun nikhat hnu nikhat a phurnak khal a hloh vivo ding. Curuangah mi zokhalin a lungawinak a hloh asi ahcun a nunman a hloh asi. Mi tampi cu an lungawinak an hloh tikah anmah le anmah an lungawi lonak theihhngilh ding in an siatha theihnak tla ti aa dingin rittheih zu le si tla an hmang theu. Rit lawngah a lungawi thei tu pawl cu mi zangfah um ngaingai mi an si. Cutin sunglam nun lungawinak a hloh tu cun lenglam thilah lungawinak a phunphun in a hawl ding nan reidaih lungawinak a hmu dah lo ding. Cutin nun cu a hrangah phurrit ah a cang dingih a kiangkap umtu pawl , a insang le khawsung misa pawl hrangah a mah cu phurrit ah a cang riangri ding.\nCutin asile milai lungawinak hlohter tu pawl cu ziangvek lawmman saw an si, zoh hnik uhsi.\nDuhnak: Voitampi cu mi tampi in an duhmi an ngah lo tikah an lungawinak an hloh theu. An duhmi lennak, lalnak, thuneihnak, larnak, nuamcung cennak, sumsaw, thabik mawibik-a bik sinak, midang thunun duhnak, an duhmi thawn an um tlang lo tikah, tvp. An thinlung duhthusam an ngah lo tikah an lungawinak khal an hloh theu. An lungawinak an hloh tikah cui an duhmi pawl ngah theinak ding dinhmun ihsin an hla aw deuhdeuh. Thimnakah, tlangval pakhat cun fala a leng rero ih a fala nu in “Aw, ka lo duh ve” a ti lohlilo tikah a thaizan cu thinheng beobeo in a va leng tikah fala nu cun a tlangvalpa cu duh thu sim ve ding a thinlung a tim tuahcia mi hman a thulh theh ti asi. Duhmi ngah lo ruangah mai lungawinak a hloh tu cu a ngah lo mi hnakin a hloh mi a tamsawn asi ti a thei aw lo theu. A ngah lomi hnakin a neihcia mi a hlohter mi kha a man a khung sawn asi ti a ruat tel lo theu.Mi tampi cu an duhmi an hloh tikah an lungawinak an hloh theu. Duhdawtmi insang sungkhat unau le rualpi tha an thih tikah, then thek awknak a suah tikah neih sumsaw an hloh cuahco tikah, milai mawinak a hloh cuahco tikah, hminthatnak le upat awknak a hloh cuahco tikah, lalnak le thuneihnak an hloh cuahco tikah, mi faknak le lawmnak an hloh cuahco tikah milai tisa cun a duh lo ih lungawinak khal an hlo tel theh vekin a lang theu. Asinan an ruat tel lo theu mi le an ruat sual theu mi a um. Duhmi pakhatkhat maw, pakhat hnakih tam hloh tikah “hloh ding dang ka nei nawn lo” tiah an ruat aw theu. Ka hrangah lungawinak ding zianghman a tang nawn lo tiah an ruat aw theu. An ruat sual. Anmai nunnak cu laksak sisehla lungawi duh hmanah leitlunah lungawinak can an nei nawn lo. Thihnak, hlohnak, sunnak, liamkuan le cemnak lam cu duh um lo zet asi. Asinan cu pawl hloh ruangah lungawinak a hloh tu cun cu pawl a ton ruangih a hloh mi hnakin thupi le mankhung sawn amah in a kutsung ihta a hlawn asi ti a ruat dah lo theu. Cu pawl a hloh mi le a sunmi hnakin cu pawl hloh ruangah a hloh ter mi a nitin lungawinak kha a man khung in a sunglawi sawn mi asi ti a ruat tel lo theu.\nLungawinak hi kan thih tiang, kan thaw neta bik kan tawh tiang kan nunpi ringring dingah Pathian laksawng sunglawi asi.An duhlozawng an ton tikah an lungawinak an hloh lala theu. Mai duh lo zawng ton tikah lungawi siamso thei an um pei maw? Na zum maw? Midang in na duh lo zawng an tuah tikah na lung a awi siamso thotho pei maw? Na hmakhua cu na duh lo zawng hlir in a khat vekin na theih tikah lungawi siamso ten na um thei pei maw? Na nitin nun cu na duhthusam le na ruahsan mi pawl kalh zawng hlir in a thleng cuahco in na theih tikah lungawi siamso ten na tlang leng thei pei maw? A harzet ding. Hihi theih a tha zet; kan lungawinak in laksak thei tu thil/thu/milai pohpoh cun innneh tinak asi. Milai zo khalin a lungawinak hnakin a duh mi thil zianghman a um lo ti khal theih a tha. Nupi pasal duhdawtnak, insang duh awknak khal hi zohman in an lungawinak hnakin an rak ret thupi sawn dah lo theu asi. Mai lungawinak ti siatsuah ding khawp in zo hman in nupi pasal an nei rei paih lo, an tlin lo, san anei lo. Curuangah mi pakhatkhat cu a duhlo zawng aton ruangah alungawinak a hloh asi ahcun a mawh lo, asinan a tonmi ( aduh lozawng) ih salah a tang tinak asi.\nA liamcia mi le hmailam nuntu khawruahnak ruangah an lungawinak an hloh. Lungawinak hloh tu pawl lakah lakkir sal theih lomi, a liamcia mi ruangah mai nitin lungawinak a hloh tu cu mi vanduai an si. Thathnemnak nei lo, piasen hman man lo, dunglam thuanthu ruangah lungsia le riahsia in a um rero tu cu zangfakza te an si. Keimah khalin kum reipi ka rak tuar dah ruangah ka sim ngamnak asi. A liamcia mi parah lungkuai le lungawi loin mai nitin nun lungawinak a hloh rero tu cu man nei nawn lo a dunglam thusia thawn a sunglawi tukmi a leitlun damsung hmailam nun a that rero tu asi. A dunglamah a duhmi a hloh, a duh lo mi a ton ruangah a sung/hloh mi hnakin a lungawinak a hloh ruangah a hmailam hrangah a sun/hloh mi a tamsawn in a thupi sawn a hloh asi ti a ruat tel lo theu. Dunglamah hloh/sunnak ruangah nitin nun lungawinak a hloh tu cun a dunglamah a hloh mi hnakin a sunglawi sawn kha amah in a hlohter rero asi ti a ruat tel dah lo. Lungawinak cu thaisun in a hring suak ding tiah a hngak ringring tu cu zangfakza asi fawn. Ziangah tile thaisun cun tuisun hnakih sesawn tla a hring suak thei ti a thei lo. “A tu” a dinhmunah lungawi a thiam lo tu cun thaisun ih a dinhmun khalah lungawi a thiamding tiah sim theinak a nei lo.\nThaisun hrangah khawruah har in tuisun ih lungawinak hloh tu tla mi tampi an um.An lungawinak an hloh ih an thlaphang ruangah piasen man thluk hman thiltha an suahpi thei cuang lo. Thaisun hrangah tuisun ih an lungawinak cu an zuar, cutin thaisun a thleng lala tikah an lungawinak cu an zuar lala ih a thaisun hrangah thlaphang in an um lala. Cemti a nei lo. An damsung cu thlaphang na in an khawsa. Thaisun hrangah thlaphang rero tu Khristian pawl cu Pathian nautat vek an si. Ziangah tile an biakmi Pathian in thaisun ah an hrangah thiltha le tulmi a tuah sak thei ding tiah an zum lo ruangah asi. Ka zum an ti khal le an zummi an nunpi lo ruangah asi. Thaisunah ziang a cang ding tiah khawruah har rero tu pawl cu hmailam hmin salin mah le mah hrem aw rero tu an si. An thinharnak ruangah an mawinak le cahnak fimnak hmuahhmuah an tumsuk ter theh ih an thaisun cu hman tha lo ah an canter theu asi.\nThinlungsia va ruangah lungawinak a hloh phah. Midang kiangkap milai pawl nun ruangah lungawinak hloh phah a theih. Iksiknak, huatnak, mi thil dawtnak, thinlungsiava putu pawl cu zangfakza an si. Leitlunah ziangtik hmanah a lubik an thleng dah lo ding vekin ziangtik hmanah diriam zet le lungawi siamso ti ni an nei dah lo. Curuangah midang nun in kan lungawinak in siatsuat thei lo dingin mah le mah thinlung kilkhawi thiam a thupi. Hivek thinlung siava pawl hi milai mawinak siatsuahtu, tur vek asi. Cui tur cun milai sunglam mawinak cu nget bangin a ei ih lenglamah ziangtluk mawi in thuam awk khal asile sunglam cu kawrawngpi, sunhrul le cangvat in a luahkhat mi vek asi. Cutin cui nget pawl cun an sunglam nunmawinak cu a ei tikah an lungawinak cu a hlo. An nitin nun a hlim thei nawn lo. Midang thawn hnihsuak sai in an um khal le uite sual aw zik ih hngirhngir aw aw, ha lih aw vek fangfang an si theu. Hnih tikah, biangvun dir awaw le hmurvun cai aw tla a mawi thei lo. Asinan, hivek lungput a nei tu pawl khal mah le mah thei aw aw in nitin te mai mizia sual cu do asile zumnak nei tu pawl cun an neh thei asi. Midangin thil an tuah sual maw an tuah dik tik khalah kan sunglam nun lungawinak cu a hmun ringring dingmi sawn asi. Ziangah tile “midang tuah mi in na hmakha lam a tuah sak lo dingih nangmai tuah mi in na hmailam zincu a sial asi” ti hi theih ringring a tha. Midang in an tuah sual mi a um asile anmah in an tuar ding. Thatnak an neih asile lungawipi sawn ding kan si.\nZumnak le tuahnak kalh awk ruangah lungawinak hloh asi. Mi tampi cu an zumnak le an tuahnak a kalh awk tikah an lungawinak an hloh theu. An zumnak, sunglam nun cun “a dik lo, a sual” atinan mimal hlawknak, reilote sung lungawinak, nuamnung cennak, midang siatnak tuahduh ruangah maw thu pakhatkhat ruangah an zumnak thawn a kalh mi an tuah tikah anmai siathatheihnak in anmah cu a dem ringring tikah an lungawinak an hloh phah. Curuangah mah le mah siathatheihnak in a dem lomi nun nei tu cu mi thlawsuak an si. Ciamciam ten thu ruat in ka tuahmi, ka ruahmi, kan nunpi mi hi ka zumnak thawn a kalh aw aw maw ti ruat fel tul zet mi asi. Midang in in thei lo khal hai sehla mai tuahmi, lungput, le ruahmi, tumtahmi pawl cu kanmah le kanmah kan thei aw aw ih kanmai zumnak thawn a kalh aw mi kan tuah tikah mi zo hmanin in mawhsiat lo khal asile kan siathatheihnak in in mawhsiat ringring. Mi zokhalin mai zummi cu nunpi tlak asi. Cuticun nitin nun lungawinak kenkawh thei dingin.\nHi a tlun ih nganmi thu le dinhmun pawl ruangah mai nitin nun lungawinak a hloh phah kan um maw? Asilole, mai nitin nun lungawinak hloh nacing in mah le mah a thei aw lo kan um maw? Sal sungah tang in luatnak nei lo, lungawi diriamnak famkim, a kumkhua in a hmunmi sunglam nun lungawinak a nei lo kan um asile Khrih Zesu in a pe thei ih a lo pe duh ringring asi. Mi tampi hnenah nitin te a pe rero ih mi tampi in san nei loin an lungawinak an hloh duh nawn lo. Khrihfa ka si ti nacingin, zokhal mai nitin lungawinak a hloh tu cu Zesu Khrih ah Pathian khawkhan mi a kumkhua a hmunmi sunglam nun lungawinak famkim nunpi thei ding khawp zumnak a nei lo tinak asi thei.Lungawinak a hloh tu pawlin ziangtin a hmunmi sunglam nun lungawinak an nei thei sal ding timi thu Lalpa in rem ati asile kan ngan sunzawm leh ding.


Chin Person Of The Year - Pu Ngun Thawng Thutawi le A Thusim Mi - Chinland Today Media\nChin Person Of The Year – Pu Ngun Thawng Thutawi le A Thusim Mi\nSeptember 11, 2012 7:27 am·22 comments\nChin Person Of The Year – Pu Ngun Thawng\nthuhla thawn theithiamlonak le buainak a suahlonak dingah tiin tawlreltu upa hnen ihsin CT Editorial ah ca kuat kan ngahih a hnuai lam vekin\nmipi hmaiah ka tar lang duh a si.\nNgun Thawng Thutawi\nHmin: Pu Ngun Thawng\nUmnak Khua: Mandalay\nSuahnak Khua: Khiangrawn\nShweboo, Sagaing District\nSuahni: 27 August, 1957\nPa Hmin: (Pu Kap Ling )\nNu Hmin: Pi Lian Nei\nInnsang Nu Hmin: Nu Hnin Shwe\n1) Mai Sui Din Mawi\n2) Mai Ngun Hniang Par (MBBS)\n3) Mai Mang Em Sung\n4) Mai Mang Sin Thluai\n5) Salai Mang Cin Lian\nPhone: 09- 560-0392\nKhua le ram hrang ih hnatuannak Pawl:\n1. Falam Tlangleng dawhhna Cement in dawlnak Ks. 2,200,000 (2009)\n2. Zomi Theological College (Library) hrang Telephone Ks. 1,000,000 (2008)\n3. Falam Khawpi hrang (Vankau) Ti-innpi Ks. 6,000,000 (2009)\n4. Tipipe Leinak hrang (FIDO) Ks. 3,600,000 (2010)\n5. FBC Resource Center Skynet Leinak Ks. 2,000,000 (2011)\n6. Mino Thingfa phunnak vei (2) hrang ks. 1,000,000 (2009)\n7. Calai Seminar Hrang ( The World is Flat) Ks. 700,000 (2010)\n8. Falam Pacang No Pawlkom Thingfa ciinnak hrang ks. 600,000 (2011)\n9. Falam Canbary Dawhhna remnak hrang Ks. 500,000 (2011)\n10. Khiangrawn – Lotharawn lamziin cehnak hrang Ks. 1,000,000 (2011)\nZatekom : 18,600,000 (Ting Za le Sawmriat Tingruk)\n1) Khuitawk hmun ih um kan sikhal le a cangthei tawk in Lairam le\nLaimi hrangah tuan ding.\n2) Lairam tlansan lo in thansoter sawn ding.\n3) “One Dollar for Falam” tiah thansonak Sumhrampi Kyat Tingthawngkhat amalbik neih ding le hih fund hrangah Kyat Ting Zakhat tiamkamnak nei zo.\nPu Ngun Thawng ih Speech\n(30 August, 2012 ih nganmi)\nZohthimtlakbik timi ngah hi thil duh umzet a si. Zuamawknak in silo, beisei umlo riai in ngah a si tikah lungawi a zual. Ziangah tile mi in in lungkimp, in theihpi ti a langruangah a si. Tuvek ih thiltha a tawlreltu Chin Community USA le Lailun Foundation le tuanpi zate, hmun khat ih Lai Kumthar a hmangkhawmtu ramleng ih laicin seempi nan zate, ram sung ih duhdawtnak a neitu u le nau zate, cibai lo buuk phah in lungawi thu ka lo sim hai.\nAsinan, tuanmi thawn cuai vun thlai tik ahcun tuanmi cu titham lote a si hi poi ka tizet. Lairam ah Kan tulsammi a tamtuk ruangah ziang kan tul tihnak in , ziang kan tul nawnlo timi sawn relsehla amal sawn ding ka zum. (Thuthimnak, Khua sik tuknak, farah tuknak, tlangsang le horkuam thuktuknak ti pawl hi kan tulbet nawnlomi an si).\nFalam Khua in poimawh zet in kan tul tiih ka hmuhmi pakhat cu “tidai” a si. Cumi hrangah ah rualpi tha Kawl le Taluk pawl hnen ah bomnak ka dil ih siangzet in in rak pe theu. Keimaih sumpai cu malte a si.\nKan ram a har, kan farah kan ti theumi hi Bawipa in a mi pawl Cawhnawi le khuaiti a luannak ram ah ka lo hruai lut ding a timi thawn vun zohcih sehla cuih pahnih cu ei cawklo in rak um ciami an silo. An tuan hnu lawngah cubang pawl thattheinak le tamtheinak hmun a si ti hi a si sawn ding ka zum. Kan ram ah hrampi le thingkung phunphun a kho thei, mi cun nelrawn hman hring demdem ih an tuah thei ahcun a phunphun ciingin, lamziin kaaza in kan ram kan tuahtha thei ve.\nHih hlan ahcun Laimi lakah kan nih Falam pawl hi midang hnak in kan khua le ram kan tlansan, kan dungtun cuang in ka hmu. Tuihnu lam cun khua le ram seherh duhdawt hna kan thiam vingvo ih ka lungawizet. Tui’si thok in kan thuruahnak, kan tikcu, kan neihmi hmuahhmuah ih amalbik “Then Zakhat ah Thenkhat” hi Falam hrangah ti’n tangkhawm thei sehla a va tha zik em. Cumi thawn peh aw in sunmang a simi “ One Dollar for Falam” ti in tangkhawm cio dingah ka lo sawm hai.\nBawipa in kan ram hrangah khawkhan mi a neih ka zum. Cuih thu cu zamrangte’n run thlenter hramseh. Kan ram ih lungngainak hloral lohli hramseh. Nan zate tlun ah ka lungawizet.\nLailun Foundation & Chin Media Pawl\nFalam Hlumtu says:\nCONGRATULATION PU NGUN THAWNG,\nFalam hrang ih na peeknak le na duhsaknak pawl cu tidai harsat a tongmi, farahnak sungah a cen aw reromi Falam hrangah kan thathnempi tuk.\nLam hla ihsin ziang theilo pawl ih aukionak aw pawl cu meikhu bang in hlo thluh men hai seh.\nKan ram le miphun hrangah tang sinsin aw……\non September 11, 2012 at 6:09 pm\nPu Ngunthawng, na pekawknak a ropi riai. Minopawl in kan lo theih lo tuk hi kan lammi lakah na um tuk lemlo a si ding ka zum. Hivek ih siangzet ih peknun kan neih dinghi ka duhbikmi a si. Ram le miphun duhdaw tisi, neihmi ui ttengtteng cu ka zum hai lo. Pathian hnattuan sinsin cun kan pek awk sinsin a ttul tin ka pawm.\nSumpai a pekmi zohin upapawl in an rak hril a si bik ko. Daw Suh cu sumpai cun a ttuanmi rel ding a um hlanah awards cu relcawk loin a rak ngah ve cu teh. Ziangtin… a pumpekawknak an zoh sak. Leitlun ih Awards sangsang ngahpawl khi sumpai ih investment an tuahmi hnakin an pumpekawknak an zohmi tampi an um. Obama tla a ngah cih mai.. Kannih khal cuvek kan thlir thiam a ttha ding. Pu Tial Khal tivek tla hi zohtthim tlak an si lo ke maw???\nNgah kan duh ve asile: Kannih khal ngah kan duh ve asile sumpai thawn ram le miphun hrangah kan ttuan taktak a ttul tinak a si hi. AMEN. Zohtthim dingah upapawl in lamzin in sialsak a si hi. MILIANpawl Kutah rampi/miphun cu a um ti a fiang sinsin.\nTing 200 thuai ah zohtthimtlak kan pek cu a lungawi um tuk. Asinan, ting 500 lenglo Falam hrangih cem kan theih ban lomi tampi an um si khaw. Ram le miphun hrang ih zohtthim tlak ih hnattuan kan timi hi ziangvek hnattuan ttuantu ha an si, zovek ha an si timi lawngte theih a cak um zet. I sut uhla zarhkhat sungah DETAIL ten ka lo sim thei hai ding… Kan theih lomi cu nominate ngaihnak um hlah maw…\non September 12, 2012 at 1:15 am\nPa Hrem a nung Pathian tih zah nak thawn hi vek ca cu ngan nawn hrimhrim lo awla cu a tha.\nCa dang na ngan mi ah na fim ih lo ruah zawngah hi vek na buaihbo ih nasan zawngah nang mah te na vun nam thla awlala si lo sawm hi.\nMI DANG THAT NAK NA TUAH THEI LO ASI KHAL LEN MI SIAT NAK TUAH AW HLAH\nMI LUNGAWI ZAWNG NA TUAH THEILO HMANAH MI RIAH SIAT NAK TUAH AW HLAH. Pathian thu cu ka hnak in a let za in na thei sawn koih “NA TUH MI CI BANG IN NA AT DING”\nMi na thu na ngan mi hi nang mai thu mi ih lo ngan sak sisehla ziangtin ha na rak ruah ve ding?\nNa ca ngan mi rak aur zet ve dah tu\non September 12, 2012 at 1:54 am\nhniangte:: Kei thuttha in si ka ngan, thusia ka ngan lo. Ka lungawipi tuk lam,asancu Falampawl hi peknak kan cak lotukih,,, zohtthim tlak tukin ka ruat ual…. Midang khalin kan caawn dingah ka duh lawlaw. Pathian hnattuanpawl khalin, cun ram le miphun duhdaw tiih umpawl khalin…. ka tinak a si.\nThudangah ka timi cu::: paisa pekih ngah a si ruangah thu cu ka rel men naa ee… Midang khal hizat peaw ka theihmi an tam tuk ih ho khaw….\nCutin mi rak ti lala aw…::))\nCa na siar sual a si hmang\non September 12, 2012 at 2:23 am\nKei na cangan ka uar.\nRel vivo mei aw.\nNa ngantha thei zet si.\nSui San Lal says:\non September 12, 2012 at 3:25 am\nZohthimtlakbik Tawlreltu Committee,\nNan hnatuanmi nan titha.\nRamsung ramleng zalen tak in vote theinak kan nei. Kan duhduh kan vote cio ke cu.\nResult thaten nan run suah hnu kahl ih lung rak kim thei cuanglo pawl cu hnawmpungah hlon men ding.\nHmailam khal ah rungtang zel auh…\nKan lo dinpi.\nSui San Lal\non September 12, 2012 at 5:53 am\nZohthimtlakbik Pu Ngun Thawng in a ngah hi, ngah tlak in a tuan ve ko in ka hmu. Ram leng mino cun a thei nan tam tuk lo men thei. A nih hi tong tam tuk lo peknak lamih tuan mi hi a si. Mandalay khalah Falam mi lawng si lo, Laimi harsa an um cun theitawk ih rak bawm ringring tu asi. Falam thansonak hrangih a siannak le mi bom duhzettu a sinak pawl hi ZOHTHIMTLAK a si ko. Mi dang nominate mi pawl khal ZOHTHIMTLAK an si theh ko. Pu Ngun Thawng ih a ngah hi ka lungawi pi.\nPakhat pa in Bible a siar.\n“Amai nu le pa hnakih i duh sawnlotu cu ka dung i thlun theilo ding” timi…\nPathian hi miaa a si hi a ti awk.\nMidang canganmi an ngansan le an duhsan tete tthaten kan theih lo ahcun Pathian hi miaa titu thawn kan bangaw ding.\nPEKNAK thawn hna kan ttuan sinsin theinak dingah keicu kan cawm dingah le zohtthimmi si kan duh asile kan pek a ttul ve ti khi ka goal duhmi cu a si nan..\nPeknak ah FALAMpawl tlan zuam aw uhsi…\nNo Lian says:\non September 12, 2012 at 5:12 pm\nMi ih thil tha an tuah ruangih an ngah a si mai. Ting 500 ih Falam hrang\nrak tuan zo tu pawl hna kum len run tarlang uh la vote an hmuh tam bik cun\nan ngah ve ko ding.\nMifel mi fim zet hmang kan ti mi pawl thu khat par ih an comment tam dan ihsin an fim le fim lo le an thing lung, kan nih mi aa te hman in kan thei thiam thei.\non September 12, 2012 at 6:44 pm\nDear Pu Ngun Thawng,\nHivek cawimawinak na dawng thei hi ka lo lungawi pi tukssss\n…na ngaisan um nasa.\nhmailam khal ah kan Laimiphun thansohnak hrang a tak ih tuantu si vivo hram aw..\nKa nauhak tuk ruangah maw!\nHawi hnen ka pawl lo tuk ruangah ha,,,,,\nPerson of the year ngahtu hi ka theih dah mi asi lo riai.\nH. Sui ih nganmi a tha tuk.\nUnau sempi zatein,\nTulai hi “Person of the Year” ah nominate lai in kan buai ih a thehhnu tiang kan buai. Tong mawi lozet tla kan ngan ih a poizet. “Ziangruangah hitiin kan buai” timi thuhram maltein run tarlang sehla –\n“Person of the Year” ih Sullam pawl\nMirang ih “Person of the Year” hi kan Chin tong in “Zohthim Tlakbik” tiin kan letta a bang. Cumi zohthim tlakbik kan tahfung pawl an bangawk lo ruangah kan buai celcel a si hmang. A sullam kan theihdan pawl cu a tanglam vek hi a si.\n1. Mi tampi ih theihmi milar\n2. Mai hnatuannak ih hlawhtlingtu mihlawhtling\n3. Chinmi le Chinram hrangih tuantu mitaima\n4. Falam khua le Falam peng hrangih bawmtu mitirhsiang\n5. Pumpak ih kan uarmi mipipa\n6. Chinmi tampi thawn hnatuan theitu milangsar\n7. Chinmi le Chinram hrangih pumpetu miraltha\nAdang tla a um lai thei men. Tui tum hrangah Falam khua le ram hrangih bawmtu mitirhsiang in a ngah tikah kanmai rak tahdan, kan sullam theihdan thawn a peng ih kan buai celcel si hmang lo maw? Ahleiceih, buaitu pawl hi zo pawl an si pei? “Milar maw, mihlawhtling maw, ,,,,,,, “ pakhatkhat lawng rak zohtu a si ding ka zum.\nRuat ding men ah tiah,\nDear Saya Sui,\nIn run simfiangnak parah a siartu Mino zaten kan lungawi cio ding ka zum.\nTuitum “Person of the year” thu ih buainak cu kan tahfung(criterion) lam si lo in Vote pek daan lam si a zum um.\nZiangahtile tufang Ramleng Ramsungum Chin Mino thinlung la biktucu Pu No Than Kap, Pu Than Bil Luai le Pu Van Kyi te pawl an si cuteh. Mino pawlin kan uar tuk vekin Falam lawng silo Chin mipi hrang khalah theitawk hna an tuanih an tuan zat khal a tamsawn cun kan thei theh.\nAn mah pawl tlukih Ram hrang hnatuan cu tufang ah an um lem pei maw tin Mino tampi thinlung ah a um.\nCucu an mah bulpak duh men ruangah a si lo Ram le Miphun hrang an tuan ngaingai. Zohthimlak website ih comment ngah tambiktu khal an mah pawl an si. Mino tam sawn cun an mah pawl kan vote ti theih a si.\nAsinan Mino tampi ih ruandan vekih thil a ra can lo tikah Mino tampi cu an mang a bang si ko.\nHnatuantu pawl hnenih Rinhlelhnak ummi malte\nMipi hmaiah, Pu……. cumi in cuzat Vote a ngah ih himi pawlin an Vote tin a vote tu khal hminlang theh in an Tarlang lo. Kum dangih an tar lo khal le hivek thubuai um cin ahcun an Dingfel ngaingai ahcun tarsehla ti a si.\nPerson of the year tarlang a si veten Zohthimtlak Web zoh a theih nawn lo.\nHilo khal a dang tampi a um lai ding. Himi hi mino tamzet au-aw le ruahdan a si. Tuitum ih a ngahtu hi zohmanin kan dem lo ih ngahtlak a si ti cu kan thei theh. Kan sunlawih kan lungawipi.\nMino tampi mangbang buainak bik cu Pu No Than Kap, Pu Than Bil Luai le Pu Van Kyi pawl hnakih mimak thiltithei hnatuantam le zohthimtlak a um ah kan rak neih lo.\n“Cunah si Group Mail ih ka ngan Mino pawl kan mai thutheih a mal tuk ruangah kan buai tla a si kei” ka ti.\nKa Lungawipi tuk Pu “Ngun Thawng” Person of the Year.\nTing Hlei Thang (NCT) ih a comment.\nsalai pa cin says:\nChin Person of the Year ti nak in Falam Person of the Year\nti sehla a tha sawn men ding ka zum… A ngah tu cu Ngah tlak hrimhrim in ka hmu ve..lungawi um na sa../\non September 13, 2012 at 3:19 pm\nkhawi lam ah.., a tawl rel tu pawl cun zo nih vote cu zah a ngah ti le a vot tu pawl hmin list cu zg tin an tar lang ngam dg?? zg ah ti cun thil fel lo a um ti a ciang rori rg ah. tu a ngah tu pa hi a tling lo, ngah tlak a si lo k ti nak a si lo.\nkn dung ih an rawn tar lang mi ah Pu Ngun Thawng ih a vote ngah mi kha mi dang hmuah2 ih an ngah mi vote ai hman in a tamm sawn, k zum lo law2, a cang th lo k ti ngam rori.zg ah ti cun a vote tu pawl hi mino kn tam sawn ruang ah,tu a ngah tu hi mino a tam sawn in kn thei lo.kei khal k th ngel cel lo, k mawh si ko seh.\nthu ngai in le zg fah ten CT hi ding ciang ngai le thu dik par ih a ding ngam tu ti aw pawl khan (a ti aw an um rg ah) pawl khan list tuahh in rawn tar lang hram hnik uh law. Tui tum nan thil ti rg ah Falam kn lung rual nak a tak darh sal thluh tum tlat mei.\non September 14, 2012 at 12:39 am\nDear,Lal Tin Hrem\nNa ca ngan mi hi ka rak siar theu ve, ih a tam sawnah cun na duhtawkin Mithin na ding zawng in na ngan ih na ngan theh in le Thu Pha na cawi ciamco sal theu…Mitha cu na si thei hrimhrim lo ….”.NA HMUHNAK A KAU VEK IN RUAHNAK KAU TER VE AW”\nPek Cuang says:\non September 14, 2012 at 5:19 am\nRihli ih a ngan mi…\nBurma Ram Feh Dan Ding Pt XXXIX\nDear Bawi Thang,\nMi ttha na si le thil ttha tampi tuah aw hen. Mittha tahnak cu an tuahmi ho khaw. Jesu ih ttawngpawl, Paul ih ttawngpawl zohaw la atu ih Laltinhrem na timi pa hnak hmanin an ttawngkam hmanmi hrekkhat an koh sawh.\nMidang commenttupawl zoh hnik…an mak tuk aw…\nNa bang lo tuk aw…\nSalai V.Lian says:\non September 14, 2012 at 5:32 pm\nHey Bawi Thang, Na hmelpi thawn loti na tul ding a. Na Pi Aungsan sukhi hi mitha na timia si ko ding, a tongpawl cu awl lo lawlaw. Misia mitha kan tahawknak cu kan tongkam a si lem lo sokhaw, kan tuahtuanmi sawn a si. Awkam thlum duahdawn tongpawl mitha ah na neih si pang pei. Awkam hrang nawnpawl hi mi tha lo ah na ruat pang si pei…Hitler tla tong lem loin sual tak a si kha.. Aungsan cu a tong vohvo nan, mitha a si fawn. Na biakmi pa tla cu na banglo nasa ding. Ka theihfengmi a si, nangcu ca lawngin na thei. Leng ve aw la, na tongmi na sir aw ding… na mangbang roriding… na zum lo lam ding…\nMi tha cu tongkam in an tah loih an nun le tuahtuanmi ih mifel le mithapawl cun an tah.. nang mi ttha ziangha na tuah ve ce??? a sir hman na sik pei maw???\nSalai VL Thang\nThang Boih says:\non September 22, 2012 at 6:19 pm\nLal Tin Hrem. Miraltha. Salai VL Thang hi mi pakhat an si ding. An cangan dan le hmin ngan dan pawl a bang aw. Ning zah thlak tuk. Mah le mah tha ih thei awk cu\nlai pacang says:\non September 23, 2012 at 12:54 am\nDear, Lal Tin Hrem\n“Person of the Years” thu ah a thok ih sin na buai zo. ” Tet Mon Mit”(Zung Cer Mawi) thu hla ah ngai nuam lo zet in na tong tam tuk zo. A tu khal ah pu Ngun Thanwg hi na soisel vek, na porh vek in na um aw ter ciamco lala.\nMinung tifam cu na kiang nai ah na rel siat rero mi ih sung le khat tla an um thei ti kha na hngilh lo ding a tha. Fim khur ten um aw. Na ralring thiam lo len na zum lo pin na tuar ding sokhaw.. Ka lo ning zet thlang ti thei aw.\nLian Khum says:\non September 24, 2012 at 5:10 am\nLai pacang, ziangtin si pei hivek na au men. Nang ih nin le nin lo ah zosi buai ding. Na pacang lo tuk aw. Thu hi personal attack tuk in feh pi aw hlah. Na hrang a tha ve ding lo. A dik na timi rel ve aw. Midang tong le ca ah cun an duh san tla sut ta hmen. Khuiti lam mi control tum cu…ziang ha na ca duhh san? tin sut aw keut ko ding kan si, thu kan duh ceng meng si le…


June 14, 2009 9:26 am·0 comments\nTuisun ah Pakistan ram Lahore khawpi ih Muslim biak Inn ah Muslim sakhua hruaitu langsar zet, Taliban pawl dozet tu, Sarfraz Naeemi cu Biak Inn sungih thlacam pawl a hoha hnu ah Biak Inn Compound sungah thihcilh Bomb hmangih thah a si. Himi vek thotho in tuizingah Pakistan ram thlanglam ih Noeshera khua ih Muslim biak Inn kiangte ih thihcilh Car Bomb puakah minung 3 thah an si thotho.\nTu lai hrawng Pakistan ralkap pawlin Taliban pawl nasa zetihan do ciamco ih Taliban pawlih um hmun khuarnak hmunpi Swat valley an laksak thluh hnu ah Taliban pawlih umnak hmun dang khal an nawr bet vivo laiih. Taliban pawl khalin phuba lak nakah hmun tinkim ah Bomb an puah rero ih ram sung hmun pawimawh leh a rem cannak hmun ih Bomb puah vivo an tumthu khal an sim.\nHiti vekih Pakistan ralkap pawlin Taliban pawl an do vivo ruangah US khalin Pakistan raldo nakih bawmnak a pek tummi kum 5 sung hrang a pek dingmi ih let thum ih tam pekbet a tumthu US House of Representatives khalin a pawm fel zoih kum khat ah dollar Billion 1 leh Millian 50 a pe ringring ding.


Chin National Organization (CNO) Ih A Voikhatnak Conference Thusuah – Meifar\nApril 27, 2022 admin Lawrkhawm 0\n“Chin National Organization (CNO) in a voikhatnak Conference cu 2022 April ni 20 ihsin ni 23 tiang CNO/CNDF Headquarters umnak Chinram, Camp Rihli ah hlunghlai zetin kan tuah a si. Conference lairelnakpi ah CNO/CNDF ih ṭuanvo neitu pawl, advisor pawl, Ramsung/Ramleng ih CNO/CNDF dinpitu le bawmtu pawlkom ih palai pawl, CDMers Group ihsin ṭuanvo neitu pawl le technician pawl telin Conference palai mi 119 le Observer 80 hrawng, zate kom in mi 200 hrawng kan tel a si.\n(1). Conference Lairelnak ah Chin National Organization le Chin National Defense Force in a neihmi Department dangdang pawl ih kumkhat sung cangvaihnak pawl report peknak, Sumpai thuhla report peknak, kumkhat sung hnaṭuan zomi pawl parah thlirsalnak le hmailam kekar danding thuhla pawl relkhawmnak neih a si.\n(2). Chin National Organization (CNO) ih Constitutions & By-Laws, TOR le Policy pawl zohtlang in nemhngetnak neih a si.\n(3). Dictatorship system a hram ihsin ṭhiatbal dingin le Federal Democracy ngah theinak ding hrangih a ṭulmi Mipi mahtei’ ukawknak cu CNO/CNDF ram sungah a rang thei bikih ṭuansuah theidaan policy le khuakhannak pawl kan khiahfel thei a si.\n(4). Chinram kilhimnak le Humhimnak hrangah Chin National Defense Force thacak sinsin ding in CJDC ih a telmi peng, hmunram tinih dinmi kilhimnak pawlkom dang pawl thawn kom-aw in hmual a neimi ṭuantlangnak pawl tuah vivo dingin kan relcat.\n(5). CNO/CNDF dinhmun in Ṭhalpau Dothlengnak ih a thupi zetmi dinhmun ih telmi CDMers pawl thawn Chinram dinsuahnak ah hnget zetih kutkai aw in ralhraang uknak kumrei dinghnget thei dingih a bawmtu a simi Non-CDMer pawl cu nasa ten mawhphurnak pe dingin kan relcat.\n(6). CNO/CNDF ram sungih Tender dilnak le hnatuannak pawl cu kan kham ih hnatuan an um asile CNO/CNDF ih a neihmi daan vekin cawhkuannak le daantatnak nei dingin kan relcat.\n(7). Ralhrang uknak le dictatorship zaten cemral dingih dothleng caan sungah ralhraang pawl thawn ṭuantlangtu zovek khal siseh, ziangvek pawlkom khal siseh, ralhraang pawl thawn bangran ih retin mawhphurhnak le daantatnak kan tuah ding a si tiah thu kan suah a si”. (#Chin National Organization)\nHlasakthiam Hminthang In, “Zing Ka Thawh Veten Bible Siar, Thlacam Le Coffee In Caan Ka Hmang Thok” A Ti\nHimi Zuk Sungah Savom Aum, Na Hmu Thei Maw?


Hmun le Hma | VANCUNG THAIHLIO\nTag Archive | "Hmun le Hma" Angkor Wat Thu Mallia le Zuk\nPosted on 01 September 2012. Tags: Angkor Wat, Hmun le Hma, Leitlun Hmun Ropi Pawl\nAngkor Wat cu leitlun Biaknak lam ih Biaktheng (Temple) tumbik a si. Angkor Wat cu Siangpahrang Suryavarman II in kum zabi 12 ah Vishnu pathian sunloihnak ah a rak sak. Angkor Wat cu leitlun thil/hmun ropi bik 10 ih tel a si. António da Madalena, Portuguese mi, in kum zabi 15 ah, Angkor Wat ih a ropi nak le a mawinak cu cafung in ngan theih a si lo tiah a rak ti. Henri Mouhot, French mi in, kum zabi 19 ah Angkor Wat cu Solomon le Michelangelo ih kutzung hnak in a mawi sawn. Greece le Rome pawl ih sakmi thil pawl hnak in a ropi sawn a rak ti.\nAngkor Wat cu Cambodia ih lengtu a hiptu bik hmun a si. Cambodia cu 2011 ah lengtu (Tourists) 2,881,862 tluk an nei ih a hrek cu Angkor Wat zoh duh ah an si ti si. Kan kawlram lengtu 2011 ah 700,000 hrawng ah si. Kawlram pi leng tu hnak in Angkor Wat a lengtu mipum an tam sawn si cu.\nPosted in Leitlun Hmun RopiComments (1)\nLeitlun Thil Man Khungbik Khawpi 10\nPosted on 25 March 2012. Tags: Hmun le Hma, Leitlun Hmun Ropi Pawl, theihkauhnak\nMercer Human Resource Consulting, Economist Intelligence Unit le ECA International pawl in a hnuailam ih khawpi pawl cu thilman, nuntu-khawsak man a khungbik khawpi pawl tiah an ti.\nLeitlun nuntu khawsak man (living cost) a sangbik khawpi pawl ah Asia in 4, Europe in 3, Africa in 2 le South America in 1 an tel si cu.\nLuanda cu Angola ram ih khawlipi a siih Atlantic tipi thuanthum tlang ih um khawpi a si. Pursum leilawnnak, Tipi thuanthum thil kuatnak (seaport) khawpi a si. Potugal tonghmang khawpi pawl lakah a tumbik pathumnak a siih mipum tan 5 (million) tluk an um.\nTokyo cu Japan ram ih an khawlipi le leitlun khawpi pawl lak ih a tumbik khawpi a si. Tokyo ah mipum 13,185,502 tluk an um.\nN’Djamena cu Africa ih um Chad ram ih khawlipi a siih mipum 993,492 tluk an um. Leitlun nuntu-khawsak man khungbik a pathumnak ram a si ti cu zum a um lo nasa, hi ti zoh mennak in cu. Ziangkhal lole ruahnak hnakin a muru sawn tinak si cu.\nMoscow cu Russia ram ih an khawlipi, khaw tumbik le mipum tambiknak khua a si. Mipum 11,503,501 tluk an um ih leitlun khua tumbik 5 nak a si. 2011 Forbes ih cazin peknak ah Moscow ah Billionaires 79 an um ti si.\nGeneva cu Switzerland ram khawpi tumbik pahnihnak a si ih French tong hmang khawpi ah cun a tumbik a si. Geneva ah mipum 191,803 tluk an um ti si. Mipum cu ruahnak hnakin a mal pam ti aw.\nOsaka cu Japan ram ih a pathumnak a tumbik khua a siih mipum 2,671,680 tluk an um. Osaka cu Japan ram ih pursum leilawnnak khaw thupi a si. Osaka cu Japan ram ih coka tiah tla in a duh kawh ah an hmang. Ti duh mi cu Osaka Japan ram hrang ih a thupit zia sawn a si.\nZurich cu Swetzerland ih a tumbik khawpi a siih mipum 390,000 tluk an um. Zurich cu leitlun pursum leilawnnak lam ah a hmin a thang. Leitlun bank hminthangbik pawl le Pursum leilawnnak lam tlawng, phunsang tlang hminthang tla a tam.\nSingapore cu tikulh Ram le khua cem a si. Singapore cu kan laimi (Chinmi) pawl hrangah tla thil thar a si lem lo, kan thleng dah lo hmanah ka theih ringring mi, kan sung khat maw, rual le pi maw, kan Chin phun pi tawk fang lai an umnak a si. 5,183,700 tluk an um ih a Singapore rammi (Citizen) 3,257,000 hrawng an si.\nHong Kong cu Tuluk ram ih Hleice Uk (Special Administration Regions) ramthen khawpi a si. Mipum 7,061,200 tluk an si, rampi tongah mirang le Tuluk (Cantonese) an hmang. Mirang (British) in 1841 ah Hong Kong cu an lak ih 1898 ah kum 99 uk ding in lungkimnak an nei. Cui lungkimnak cu 1997 ah a kum a kim ih Tuluk cozah hnen ah an ap sal. Hong Kong cu mirang kut tang ah kum 156 tluk a um si cu.\nSao Paulo cu Brazil le thlanglam(South) America ih a tumbik khawpi a siih leitlun a tumbik 6 nak a si. Sao Paulo ah mipum 11,316,149 tluk an um. Sao Paulo ti can cu Sir (Saya) Paul tinak a si.\nWorld Cup Final Lek Dahnak Bualrawn Pawl\nPosted on 23 March 2012. Tags: Hmun le Hma, Leitlun Hmun Ropi Pawl, theihkauhnak\nVCTH in World Cup a thok in a ra lai ding mi tiang Final an leknak Bualrawn pawl ih zuk, World Cup rak tuahnak ram, Final an leknak Bualrawn, Khua, zo in 1st, 2nd, 3rd an ngah, zo in goal tam bik a thun, Mipi ziang zah in an zoh ti pawl thuhla tawi famkim kan lo than. Hmanhlap lo ten duhsah in rak zoh vivo aw.\n1. Estadio Centenario, Uruguay – 1930 Umnak Khua - Montevideo, Uruguay | Kum 1930 World Cup (July 13 – 30) | Lektu Ram – 13 | 1stUruguay, 2nd Argentina, 3rd USA| Rak zohtu Mipum - 434,500 | Goal tambik thuntu - Guillermo Stábile, Goal 8, Argentina mi\n2. Stadio Nazionale PNF, Italy – 1934\nUmnak Khua - Rome, Italy | Kum 1934 World Cup (May 27 – June 10) | Lektu Ram – 16 | 1st Italy, 2nd Czechoslovakia, 3rd Germany| Rak zohtu Mipum - 380,000 | Goal tambik thuntu - Oldrich Nejedly, Goal 5, Czechoslovakia mi\n3. Stade Olympique de Colombes, France – 1938\nUmnak Khua - Paris, France| Kum 1938 World Cup (June 4-19) | Lektu Ram – 15 | 1st Italy, 2nd Hungary, 3rd Brizil| Rak zohtu Mipum - 480,000 | Goal tambik thuntu - Leonidas , Goal 7, Brazil mi\n4. Estadio do Maracana, Brazil – 1950\nUmnak Khua - Rio de Janeiro, Brazil| Kum 1950 World Cup (June 24- July 16) | Lektu Ram – 15 | 1st Uruguay, 2nd Brazil, 3rd Sweden| Rak zohtu Mipum - 1,043,500 | Goal tambik thuntu - Ademir, Goal 9, Brazil mi\n5. Wankdorf Stadium, Switzerland – 1954\nUmnak Khua - Bern, Switzerland| Kum 1954 World Cup (June 16 – July 4) | Lektu Ram – 16 | 1st West Germany, 2nd Hungary, 3rd Austria| Rak zohtu Mipum - 889,500 | Goal tambik thuntu - Sandor Kocsis, Goal 11, Hungary mi\n6. Rasunda Stadium, Sweden – 1958\nUmnak Khua - Solna, Sweden| Kum 1958 World Cup (June 8 – 29) | Lektu Ram – 16 | 1st Brazil, 2nd Sweden, 3rd France| Rak zohtu Mipum - 919,580 | Goal tambik thuntu - Just Fontaine, Goal 13, France mi\n7. Estadio Nacional, Chile – 1962\nUmnak Khua - Santiago, Chile| Kum 1962 World Cup (May 30 – June 17) | Lektu Ram – 16 | 1st Brazil, 2nd Czechoslovakia, 3rd Chile| Rak zohtu Mipum - 899,084 | Goal tambik thuntu - An Tam Hnuaihni, Goal 4\n8. Wembley Stadium, England – 1966\nUmnak Khua - London, England| Kum 1966 World Cup (July 11 – 30) | Lektu Ram – 16 | 1st England, 2nd West Germany, 3rd Portugal| Rak zohtu Mipum - 1,635,000 | Goal tambik thuntu - Eusebio, Goal 9, Portugal mi\n9. Estadio Azteca, Mexico – 1970\nUmnak Khua - Mexico City, Mesico| Kum 1970 World Cup (May 31 – June 21) | Lektu Ram – 16 | 1st Brazil, 2nd Italy, 3rd West Germany| Rak zohtu Mipum - 1,605,975 | Goal tambik thuntu - Gerd Müller, Goal 10, Germany mi\n10. Olympiastadion, Germany – 1974\nUmnak Khua - Munich, Germany| Kum 1974 World Cup (June 13 – July 7) | Lektu Ram – 16 | 1st West Germany, 2nd Netherland, 3rd Poland| Rak zohtu Mipum - 1,774,022 | Goal tambik thuntu - Grzegorz Lato, Goal 7, Poland mi\n11. Estadio Monumental, Argentina – 1978\nUmnak Khua - Buenos Aires, Argentina| Kum 1978 World Cup (June 1 – 25) | Lektu Ram – 16 | 1st Argintina, 2nd Netherland, 3rd Brizil| Rak zohtu Mipum - 1,546,151 | Goal tambik thuntu - Mario Kempes, Goal 6, Argentina mi\n12. Estadio Santiago Bernabeu, Spain – 1982\nUmnak Khua - Madrid, Spain| Kum 1982 World Cup (June 13 – July 11) | Lektu Ram – 24 | 1st Italy, 2nd West Germany 3rd Poland| Rak zohtu Mipum - 2,109,723| Goal tambik thuntu - Paolo Rossi, Goal 6, Italy mi\n13. Estadio Azteca, Mexico – 1986\nUmnak Khua - Mexico City, Mexico| Kum 1986 World Cup (May 31 – June 29) | Lektu Ram – 24 | 1st Argentina, 2nd West Germany, 3rd France| Rak zohtu Mipum - 2,393,031| Goal tambik thuntu - Gary Lineker, Goal 6, England mi| Best Player – Diego Maradona, Argentina\n14. Stadio Olimpico, Italy – 1990\nUmnak Khua - Rome, Italy| Kum 1990 World Cup (June 8 – July 8 ) | Lektu Ram – 24 | 1st West Germany, 2nd Argentina, 3rd Italy| Rak zohtu Mipum - 2,516,031| Goal tambik thuntu - Salvatore Schillaci, Goal 6, Italy mi| Best Player – Salvatore Schillaci, Italy\n15. Rose Bowl, USA – 1994\nUmnak Khua - Pansadena,USA| Kum 1994 World Cup (June 17 – July 17) | Lektu Ram – 24 | 1st Brazil, 2nd Italy, 3rd Sweden| Rak zohtu Mipum - 3,587,538| Goal tambik thuntu - Hristo Stoichkov, Goal 6, Bulgaria mi| Best Player – Romario, Brazil\n16. Stade de France - 1998\nUmnak Khua - Saint Denis,France| Kum 1998 World Cup (June 10 – July 12) | Lektu Ram – 32 | 1st France, 2nd Brazil, 3rd Croatia| Rak zohtu Mipum - 2,785,100| Goal tambik thuntu - Davor Suker, Goal 6, Croatia mi| Best Player – Ronaldo, Brazil\n17. International Stadium Yokohama - 2002\nUmnak Khua - Yokohama, Japan| Kum 2002 World Cup (May 31 – June 30) | Lektu Ram – 32 | 1st Brazil, 2nd Germany, 3rd Turkey| Rak zohtu Mipum - 2,705,197| Goal tambik thuntu – Ronaldo, Goal 8, Brazil mi| Best Player – Oliver Kahn, Germany\n18. Olympiastadion, Germany – 2006\nUmnak Khua - Berlin, Germany| Kum 2006 World Cup (June 9 – July 9) | Lektu Ram – 32 | 1st Italy, 2nd France, 3rd Germany| Rak zohtu Mipum - 3,359,439| Goal tambik thuntu – Miroslav Klose, Goal 5, Germany mi| Best Player – Zinedine Zidane, France\n19. Soccer City, South Africa – 2010\nUmnak Khua - Johannesburg, South Africa| Kum 2010 World Cup (June 11 – July 11) | Lektu Ram – 32 | 1st Spain, 2nd Netherlands, 3rd Germany| Rak zohtu Mipum - 3,178,856| Goal tambik thuntu – Tam hnuaihni, Goal 5| Best Player – Diego Forlan, Uruguay\n20. Estadio do Maracana, Brazil – 2014\nUmnak Khua - Rio de Janeiro, Brazil| Kum 2014 World Cup (June 12- July 13) | Lektu Ram – 32 |\n2014 World Cup Final leknak ding Bualrawn\n21. Luzhniki Stadium, Russia- 2018\nUmnak Khua - Moscow, Russia| Kum 2018 World Cup (June 8 – July 8 ) | Lektu Ram – 32 | Khawi mi bualrawn ih final lek ding ti theih faing a si hrih lo nan Moscow ih um Luzhniki Stadium lek ding zum a um bik. Luzhniki Stadium stadium cu Russia bualrawn ih a tumbik, minung tambik a tlem mi bualrawn a si ih mipi 90,000 tluk an tlem.\nPosted in Leitlun Hmun RopiComments (4)\nLeitlun Hmun Ropi Pawl Zaan Thlalak\nPosted on 20 March 2012. Tags: Hmun le Hma, Leitlun Hmun Ropi Pawl\nLeitlun hmun ropi, hmun hming thang pawl ih zuk kan hmu hnuaihni ṭheu. Nan zaan ih an mawinak, zaan thlalak, zuk hi kan hmu cu ca tuk lem lo. VCTH in Leitlun hmun ropi pawl zaan thlalak kan khawl hawl sin mi kan lo hlawm ve si cu.\nPosted in Leitlun Hmun RopiComments (0)\nKhrih Rundamtu, Brazil\nPosted on 16 March 2012. Tags: Hmun le Hma, Leitlun Hmun Ropi Pawl\nKhrih Rundamtu (Christ the Redeemer, Portugal ṭong in Cristo Redentor) cu leitlun thilmak 10 sung ih tel a siih, leitlun Jesuh zuklem a tumbik 5th nak a si. Khrih Rundamtu Zuklem cu Corcovado tlangpar, Rio de Janeiro khua, Brazil ah a um. Corcovado tlang cu tipi thuantum kap ih um tlang a siih, pi 2,300 a sang. Cui tlang tlung ah Khrih Rundamtu zuklem cu pi 130 sang, pi 98 kau, pi 30 sah, a rit lam 635 tonne (tonne 1 =1000 kg) a si.\nKhrih Rundamtu biakṭheng (zuklempi) cu French mi Paul Landowski in a sk ih engineer a bawmtu ah Brazil mi Heitor da Silva Costa tla an si. Corcovado tlang par tiang tlangleng a thleng, mipum 360 fang to thei mi tlangleng fate a si.\nKhrih Rundamtu cu leitlun thilmak a si bangin Brazil ramih tourist (lengtu) a hipbik tu tla a si. Khrih Rundamtu biakṭheng Tlangpar ihsin Rio de Janeiro khua, tipi thuanthum mawi tak cu cuan theih a si.\nKhrih Rundamtu biakṭheng cu 1927 ah an sak ih 1931 ah an ṭheh suak.


Adele In Pasal A Neih Thup Thu Simfiang - Chinland Today Media\nAdele In Pasal A Neih Thup Thu Simfiang\nMarch 6, 2017 11:38 am·0 comments\nBritish-mi, van arsi bangih an zohmi, santhar hlasak thiambik ti’h laar Adele in a thupte ih pasal a neih thu mipi hmai ah a hmaisabiknak a simfiang aw. Adele, 28 in Simon Konecki, 42 cu a pasal a si thu a phuang.\nTui kum thok tiang a pasal hi, a thup ih mipi hmai ah pasal nei bangin a sim aw duh dah lo nan, Simon thawn Angelo James timi kum 4 mi fapa an rak neih thu khal mipi hmai ah a simfiang. Adele in mipi hmai ih a theihternak a pek hlan ah Grammy Awards an peknak hmun ah an pa a hnam ta.\nBritish pop star Adele in tui zarh sung Brisbane ih concert a tuahnak ah an pa cu a pasal a si ngaingai thu le an neih awk zo ih fa tiang an neih thu a tarlang. Adele hi kum zabi 21 ih hlasak thiambik ti khalin an ko.\nAdele Album Thar Suah Ding\nA Thahmi Pa’i Thluak Ei-tu Nu


MaanLi khuate ah Inn 40 lenglo Kaang ziamral, Urkaangtu an theilo - Falam Online Media\nSaklam Shanram, Namtu myone, MaanLi khuate ih inn 40 lenglo cu zo a si ti theilomi in May 2 ah an urkang sak.\nMaanLi khuami pawl cu raltlan dinhmun in Thibaw khua lam ah an beu thluh ih, May 3 ah khua lam pan ih an kir sal cu inn 40 lenglo a ziamral mi an hmusuak.\nKhuami mipakhat cun “May 1 ah khua kiang in meithal puak thawm kan thei ih cuih ni ah inn 5 a kang. May 2 ah cu thawmvang dang a um lo. May 3 ah kan khua kan va haal cu inn 40 lenglo a rak ziamralmi kan hmu suak” tiah RFA hnen ah a sim ih “kapawnak le bomb tivek ruangih kangmi a banglo. Mi pakhatkhat ih urkang hrim mi si in a lang” a ti.\nNamtu peng sung ih khuate ṭhenkhat ah April thla thok hrawngin RCSS (ရှမ်းပြည်ပြန်လည်ထူထောင်ရေးကောင်စီ), TNLA (တအာင်းအမျိုးသား လွတ်မြောက်ရေးအဖွဲ့) le SSPP (ရှမ်းပြည်တိုးတက်ရေးပါတီ) pawl hmunram cuhaw in an kapaw ih April 6 ah MaanLi khua pawl cu Thibaw khua lam ah beunak hawl dingin RCSS in an sim thei.\nCuhnuin MaanLi khua ah inn 3 a kang thok ih May 1 ah inn 4, May 2 ah inn 40 lenglo a kang bet ti`n MaanLi khuami Ko Sai in RFA hnen ah a sim.\nApril thla ih an kapaw hnu in Namtu peng sung ih khuate ṭhenkhat ah inn 100 lenglo a kangral zo ih kiangkap khuami 2000 hrawng cu raltlan dinhmun in Thibaw le Namtu Myo pawl ah an beu.\nInnkangmi zate deuh thaw in တအာင်း/ပလောင် miphun pawl ih inn a si tiah raltlan bawmtu rinsantlak pawlkom ṭhenkhat in an sim ih, Innkang thu ah TNLA cun an mai` urkangmi a si lo thu an phuang nan RCSS lam cu pehtlaih theih loin an um. (RFA)\n← Mexico : Metro khuasung Tlangleng ziin ciim in Minung 20 nen that\nHakha kahdonak thu ah CDF ṭuanvonei mipakhat annka →\nNorth Dagon, Super Futsal bualrawn kahawknak ah mino pakhat nunnak liam\nMay 24, 2021 Ni Hnem Sung 0\nSAC ralhraang in Jet Fighter Vanzam hmangin khuasung an kap thok\nKhuabawi pakhat ruangah SAC ralhraang in Khua ṭhenkhat inn pawl Urkang lala


Sumpai Ruangah Nupa Tuakkhat In Mi An That – Meifar\nSumpai Ruangah Nupa Tuakkhat In Mi An That\nMay 14, 2022 admin Myanmar 0\nMon State, Bilin ramsung ah sumpai ruangah nupa tuakkhat in mi an that. Sumpai cawinak SATHAPANA Limited Myanmar ih hnaṭuantu Ko Aung Thiha in an sumpai cawitu pawl hnenah sumpai thang ava hlam ih that a tong.\nMay 12, 2022 ah Khe Mauk khua ah ava feh ih an sumpai cawitu thawn ṭongkam el’awknak a thleng ih an rak that hnuah a ruak cu an hmunchar ah an phum.\nAn sungkhat in, “May 12 sun ah sumpai thang hlam dingin ava feh ih a hlo. A hnaṭuanpi pawl khalin an hmu lo, May 13 ah phone call kan dawng ih tualthattu ih nupi a si. A pasal in Ko Aung Thiha a that thu in sim thei” a ti.\nAn hmunkhar ah an va hawl ih mithi ruak cu an hmu, tualthattu nupa in a bike le a kenmi sumpai pawl an laksak hnuah hmundang ah an tlanhlo. Mithi ruak cu siizung ah zohdiknak an nei rero lai.\nA hnaṭuanpi in, “Ko Aung Thiha cu miṭha zet a si. A hnaṭuannak cu kum 3 a si zo. Tuiṭum kan thilton ruangah sumpai va hlam ding khal kan ṭih thluh” a ti. Tualthattu nupa cu palik pawlin kai dingin an hawl rero lai.\nChristian Fala Cu Lungto In An Deng That Hnuah An Urkang\nKalaymyo Ah Nunau Kum 50 Mi Pawngsualtu An Kai


Hriamhma Thawng Siar Damnak Sii - Chinland Today Media\nFebruary 4, 2016 1:39 am·0 comments\nNupa tuak khat cu ruahnak dil ding in thuron petu pakhat hnenah an feh. An to hnu rei lo te ah, ttong cuh aw rero phah in pakhat le pakhat an soisel aw ciamco. Thaw thawt ding tlasam ih an ttong an cawlh tikah thuron petu cun, tu ahcun, pakhat le pakhat parih an tthatnak zawn an hmuh mi sim aw thlang ding ah thuron a pe hai.\nAn reh reprep.\nCu thluh ah thuron petu cun cafung le cahnah pakhat veve a pe ih, pakhat le pakhat parah lomawknak tlak ih an hmuh mi pawl ngan a fial hai. An ngan lo veve. An to ih cahnah cu an zoh cuahco. Can rei tawk a liam hnu ah, pasal cun ziangsimaw a ngan thok. Cuvete’n nupi khal cun manhlap zet in a ngan thok. A netnak ahcun an cangan cu an cawl.\nAn reh reprep lala.\nNupi cun anmah zohtu thuron petui’ lam ah a cahnah cu a nor phei. Asinan thuron petu cun a nor kir sal ih a pasal pe ding ah theihternak a tuah. Nupi cun tthuktthun aw phah cing in a cahnah cu cabuai par ahcun a nor phei. A pasal in cahnah cu a rak la ih, amai cahnah cu a nupi lam ah a nor phei ve. Cu thluh ah, an siar thok.\nThuron petu cun a zoh hai.\nA rei hlan ah nupi ih biang ahcun mitthli a rung luang. Cahnah cu a kut sungah kir thluh ko in a hum ih, fek zet in a kut a tum. A pasal in a tthatnak pawl a phuansuah thutthi mi a ngaina zet ti a lang. Pindan sungih boruak cu a pumhlum in a thleng aw vuarvi. Zianghman rel a ttul nawn lo. Lomawknak cun hriamhma a thawng siar a damter zo.\nCutei’ nupa cu kut kai aw in an suak sal.\nHminsin: Carlos Valles in a tak ih thleng mi thuhla a ngan mi “To Heal A Thousand Wounds” leh mi a si.\nNun Pali Kom – Minung Nun\nNa Sunsak Taktak ahcun


Capoh!!!! : ) - Chinland Today Media\nMay 6, 2009 9:26 am·1 comment\nObama le Swine Flue\nMi dum pawl in USA ram ih president an tuan thei ahcun vokpi a zam thei ngai ngai ding tin an rak sim dah. A sinan tu ahcun mi dum Obama president a si ta!. A president tuan nak ni 100 a kim zo…ziang tiang a awh ding-SWINE FLU\nV timi cu virgin tinak\nPutar pakhat in fala nu angki hrukmi ah “V” timi ngan aw a hmu. Putar pa cun “V” timi um zia a thei lo ih fala nute a sut. Fala nu te in putar pai hnen ah “V” um zia na thei lo maw…. “V” timi cu Virgin ti nak si ual a ti…\nTuphan tuk kaw\nPa Rum : Sayapa thuthangtha sim na va rak thiam ve aw!\nSayapa : Aih!, cutin in ti hlah, in porh vek in ka lo porh ve thei so khaw…\nPa Rum : Ka lo porh vek ih in porh ahcun thuphan na per ve tinak a si ding ual!\nKa hmin cabu ah um si\nTlangval : Aw! ka lo hmu ih ka lungawi tuk..na phone no. in sim aw la cun ka man caan ah kan biak aw theu ding si ti….\nFala : Aih! Ti pang tuk maw, ka phone no. cabu sungah ka ngan ih ka mang lo.\nTlangval : Ok, pawi lo mai, ziang ti tha, cucu…\nTlangval : E Ee! Na hmin in sim ta aw…\nFala : Ka hmin khal cui cabu te ah ka ngan.\nMi pathum thunuam le an thilton mi pawl an rel khawm, Pakhatnak pa in kan nu in kan neih awk tir lai te hrawngah inn pahnih thuanthu a siar ih fa kan nei cu a phir ten an suak a ti, Pa hnihnak tu khal cun keikhal kan nu nih 3 Muskester thuanthu kan nu nih a siar ringring ih fa kan nei cu phirthum rori kan nei a ti… Cuveten a pathumnak pa cun E heu! inn ka tlung zang attul ding a ti… an mangbang ziang ah…Ziangah. .. an ti… Kan nu nih Alibaba and the 40 thief a siar lai a ti…..\non June 8, 2012 at 3:09 am\na tha tuk..\nPa Khat pa hman a hmel a se tuk ih zing lam a hung tho ih a haham vuang vo cun an ui le ar le zaeh te le caw pawl an rak hluah hlo..


Test of Time - Hre Mang\nThe Test of Time: Can Hniksaknak\nKhristian, Pathian zumtu pawl hrangah lenglam siatsuahtu tihphan ding a um lo: i) anmah te sualnak sugnah an tla sia ih siatsuah an si lo ahcun, ii) Pathian tuanvo pek mi Thuthangtha simsuah ding leitlun tuanvo an tuan suak lo ruangah an parah harsatnak a thlen ti lo ahcun, iii) An nitin nunah Khrih ih hmuihmel lang ding, Khrih ih nuntu mizia, Bible in a zirh vekin an nung lo ruangah Pathian nunsimnak an tawn ti lo ahcun. Leitlun cu Pathian sersiam mi asi ih ziangkim Khrih ih thuneihnak hnuai ah a ummi asi. Khrih hrangah harsa tuar tlak in ruat mi cu mi lungawi an si sawn.\nTondangin sim asile, Pathian zumtu pawl hi leitlun thuanthu nung ziangvek can, san, le hmun khalah tahfung pathum thawn, tuanvo pathum, milai dansan pathum thawn, a bur in siseh, insang cio ah siseh, miphun le ramkulh in siseh an nun cuaithlai kan si. Cui tuanvo pathum pawl tla cu i) Pathian thawngthat sunlawih, ii) Rundamnak thuthangtha phuansuah, le iii) leitlun ah Khrih ih palai tuan in Bible in a zirhmi Khrih ih nuntu mizia lungput leitlun ah nunpi ding asi.\nMi pakhatkhat, insang pakhatkhat, khawhhran pakhatkhat, khua le veng, ram le miphun pakhatkhat in a tlunlamih tarlang mi tuanvo pathum a pelh, a tuan lo, a nunpi lo ahcun a hmailam ah harsatnakin a hngak ringring ti theihcia a tha. Cucu Khrihfa pawl thuanthu in in simmi asi.\nAD 70 ah Jerusalem khawlipi siatbal theh asi tikah leitlun khawmual tinah Dungthluntu pawl, Khrihfa pawlin thuthangtha an karhzai ter vivo. Cutin Rome ramkulh sungah Khrihfa pawl tampi an karhzai vivo tikah AD 333-35 ah Rome impire ramkulh pi cu Khrihfa ramah canter asi. Rome ramkulh ihsin Europe ramkulh, tlangkulh, Europe ram, a bik takin England uknak leitlun kili ah a karhzai tikah rundamnak thuthangtha khal leitlun killi ah a karhzai vivo. England ramkulh kauhtuk cak tuk ruangah leitlun tlangtong tiang neih a rak si ih leitlun khawmual tinah Khrih ih rundamnak thuthangtha cu mirang tong, leitlun tlangtong in bible leh asi ih thuthangtha cu simsuak asi. England ram uktu pawlin Khrihfa zumnak thuhram an tlansan vivo ih zumnak thuhram cu dung an tun vivo, leitlun killi ah thuthangtha simtu an mal vivo sal tikah leitlun ralpi II nak cem tikah England uknak khal a tla niam vivo. Europe ramah Khrihfa zumtu tha pawl cu hrem an rak ruat ruangah America ram ah mi tampi an rak tlan. Cutin Khrihfa zumtu diktak pawl rak dinsuah mi America, ramkulh pi cu leitlun khawmual tinah a cakbik ti theih in a rak cangta. America ram cu Khrihfa zumtu piangthar pawlin anrak din mi asi ih America ram ihsin leitlun khawmual tinah thuthangtha simtu, Bible cabu siar cawk lo, cangan mi phunphun siar cawk lo le, sumpai siar cawk loin leitlun khawmual tinah thuthangtha cu simsuak asi. Sihman sehlaw, tu ahcun Ameica president in “America cu khristian ram asi nawn lo” tiah a puang tariai. Hmailam ah ziangin a hngak pei?\nIndia ram zoh tikah Kerala state hi khristian an si theh lo nan India ramkulh sungah hmuntin ah missionary, Bible tlawng dintu, khristian casuah mi phunphun hnatuan tu pawl hi Kerala miphun pawl an si. India rampum ah Mizoram state hi cathiam bik (most literate state) an si hlanah Kerala state hi cathiam tam bik state an rak si ringring. Mizoram kan zoh asile Mizoram state tluk in ram farah, tlang bingbo ram India rampum ah a um lo ding ti tluk in ram harsa asi. Sihman sehla, India milai billion khat umnak ramkulh pi sungah cathiam tambik (zatek) state ah Mizoram cu a tling tariai. Mizoram ka um laiah Mizo pastor pakhat in a simmi cu “leitlun miphun hmuahhmuah lakah percentage (zatek) in zoh asile Mizo hi leilung tlun miphun hmuahhmuah lakah missionary tlah tambik kan si” ati. Ka tlen ban cin tawk ah, Mizo society hi vengsung dinkhawm dan (social order, societal structure) tha bik pawl asi in ka hmuh mi asi. Nauhak te ihsin thalai, tlawngta, mino, upa, nulepa, nunau pawl, upa pawl, tvp. In anmah le dinhmun cio ah pawlkom ah an tel theh ih an pawlkom tinah dingfelnak, bawmbawi awknak an ngaisan zia le Bible zirhmi Khrih nuntu mizia an cawisan zia pawl ka hmuh tikah upattlak zet an si. Pathian in a cawisan mi miphun an si. An ramsungah cawlhni sunah dawr an khar theh, Biak inn ah an feh, ramleng ah missionary an thlah, an khawsung ah farah harsa an bawm, mithi um tikah mithi thlankhur laih man pek a tul lo, khawpi vangtlang in an tuah sak theh. Simding tampi a um. Santhar sualnak thlisia in Mizoram mipi khal nasa ten a nuai rero ve.\nKawlram kan zohsal asile, a hmaisa ah Karen pawlin thuthangtha an rak co hmaisa. Kawlram zalennak sualbuai lai, mirang uk cemzawng, Ram Dinkhawm Rampi dinthawk lai ah Karen pawl hi kawl pawl thawn tluktlang aw tlukin an rak cak in malsawm an rak dawng. Sihman sehla lei tisa thlawsuah an dawn mi pawl cu politics lamah an fehpi ih thuthangtha karhzai nak hrang an leitlun tuanvo cu an dungtun san. Cutin Chin mipi pawl hnenah thuthangtha a ra thlennak kum zakhat sungah Chin mi pawl khrihfa zaahza zikte kan si thlang. Baptist khawhhhran kaihhruai nak in CCOC rawngbawlnak nasa ten rak neih asi. Kawlram pumpi ah state tinah Chin mi um lonak hmun a um nawn ding a zum um lo. Cozah hnatuan in siseh missionary le sumdawng in siseh kawlram sung kiltin ah Laimi kan um theh thlang. Leitlun milai ruahnak ahcun kan ram a harsa ruangah ei in awlsam nak hmun ah kan vak kan tawi tiah a ruat tla kan um thei. Sihman sehla a thupi sawn mi le Pathian lam ahcun leitlun kiltin ah thuthangtha karhzai ter ding hmanruatha kan si ding hi a rak si sawn. Cumi hrangah Kawlram sung miphun hmuahhmuah lakah Chin mi pawl hi Pathian hrilmi, hriakthih mi, thuthangtha phurtu miphun kan si timi a el tu an um ding ka zum lo. Thuanthu in kan miphun liangparah Pathian in tuanvo in pek mi a langter, a nemhnget vivo mi hi thlarau mitmeng tapoh cun kan hmu thei cio ding ka zum. Kan hmu lawng siloin a tak in kan mai nun, kan insang, kan kawhhran, kan khua kan ram, kan pawlkomm cio in nunpi vivo hram she. Leitlun hmuntin ah a tleng mi Chin kawhhran pakhatkhat missionary pakhat tal a thlah lo an umding ka zum lo. Kan taksa ruangpi nunnak hnakin, kan miphun mawinak le thuanthu hnakin Pathian ih tuanvo fial mi hi a thupi sawn ah zocio khal in ret ding sawn asi. Kanmah cu lei tisa ahcun kan farah, zawnzai, mithmaisia ten kan um, mikhual kan si tla le, thawng inn sungah maw, veng kelkawm ah kan u, hnatuan siate kan tuan khal le, hnatuan kan nei lo khal asile missionary tuan, thlah, bawm ding kan si. Cucu leitlun thuanthu ah lei le van sersiamtu Pathian in leitlun ah tuanvo in pek mi asi. Kan milai nunnak hnakin Pathian in tuanvo in pek mi hi a poimawh sawn. Chin miphun ziangtluk kan thangso ding timi cu ziangtluk thuthangtha karhzainak hrangah hmantlak kan si ding timi in lai a rel asi.\nKan dunglam kumhra (10) sung kan zoh asile Chin mi thuanthu ah a um dah lo mi vahvaihnak san a suak tariai. Tuihlan kum 100 ah, kan pu kan pa pawlin an mang hmanah an rak man ban dah lomi ram tampi ah kan milesa an thleng zo. Hmun tampi ah a bur in, hmun hrekkhat ah pahnih khat in. Khui tawk ram, ziangvek miphun lak khalah, ziangvek dinhmun in, a bur in maw, mi pakhat lawng in maw, kan thleng kan nung kan um khal asile sersiamtu Pathian in leitlun tuanvo in pek mi a thleng aw cuang lo: i) Amah sersiamtu Pathian thangthat sunlawih le cawimawi, ii) Khrih ih nuntu mizia Bible in a sim vekin Thlarau Thianghlum thunun uknak hnuai ah nunpi, le iii) thuthangtha karhzainak hrang nun asi. Khatlam zawngin kan sim asile, nitin nunah Pathian thawn pehtlaih nak ah Pathian thangthat, lungawinak in Pathian cawimawi, Pathian in amai hmuihmelkengih a sersiam mi pawl upat tihzah le remdaihnak in pehtlaih,tulsam le tlasam bawmbawi, Khrih ih mizia nunpi in thiltha tuah, duhdawtnak tipungtu, remdaihnak karhzai tertu nun le dingfelnak nunpi in thuthanghta karhzai nak hrang nun asi. A hih leitlun damsan pathum a nunpi lotu an um asile mi zokhal, ziang kawhhran, ziangvek mibur, pawlkom khalin hmailam leitlun damsan tuanvo petu ih nunsim nak le nineta ah thuthennak a tawng ding asi. Leitlun khawmual tinah a thleng mi laimi pawl khal, umnak hmunkip ah ei le in, nuamnung cen in siseh, kawhhran pawlkom ah mahte nuam awk men ding lawng asilo, cu hnakin a thupi bik sawn cu sangka a on awknak poh ah a on tikcan poh ah a cang thei nak tikcu le can hmun poh ah a remnak poh ah thuthangtha karhzai nak hrang nung ding kan si. Zesu Khrih in a thisen in a lei mi, zumtu pawl cu leitlun ahziang tuah dingin a tanta ti asile thuthangtha karhzai ter dingah asi; Pathian le sersiam mi rem awksalnak ( the ministry of reconciliation) palai tuan dingah tanta mi kan si.\nLaimi Khrihfa pawl hrangah kawl ralkap pawl hi tihtuk ding tla an si lo, politicians le activists’ pawlin anmah le cangvaih tawkin tuan ko hai seh. Cuvek thotho in farah zawnzaihnak le atnak hi tihtuk ding a um lo, in siatsuah tu bik an si lo. Cuhnakin, Sersiamtu Pathian ih tuanvo pek mi kan tuan lo tik ah siseh kan nitin nunah Khrih ih hmuihmel lang loin Satan hmuihmel sawn lang tahrat in kan nun tikah siseh Pathian hnenah cawimawinak upatnak le sunlawihnak pek ding zat kan pek lo tikah siseh siatnak cu kawh tul loin kan parah a thleng sawn theu asi. Khrihfa zumtu pawl cu ti duhdahnak tuar tikah thawng inn sungah siseh, sal dinhmun ah siseh, miphun dang karlak ah mikhual cannak hmun ah siseh, Kiosa kaa ang hemhem hmai ah siseh, meipi lakah siseh, ruul tur nei hmaiah siseh, taksa in naa tuar tikah siseh, duhlo zawng tawn lai can le duhmi a famkim can khalah, hnatuan nauta tuan tikah siseh tlaksam can le anhai can ah siseh Khrih ih mizia nuntu lungput thawn remdaihnak in nung ding mi kan asi. Kanmai duhhrilnak in kan tuah mi ih a rahsuak mi lawng in kanmah in siatsuah thei, kan thuanthu a tuahtha in a tuahsiat ding asi.\nPathian fate, zumtu taktak na sile lenglam milai, midang in ziang an tuah timi siseh na neih lomi le theih lomi, na kutsungah a um lo mi thuneihnak, hmailam thu ruangah siseh thilcang mi pawl cu tihding a um lo. Nangmai kutsungah a ummi, na nunnak, taksa, thinlung, neihmi sumpai, bungrua, tikcu can le pehtlaih mi pawl parah nangmah in thuthluknak (decision) na tuah mi, na duhhrilnak in na tuah mi rah cu nitin na at vivo ding asi. Kan miphun khalin a bur in kan hril mi parah kanmah lala in kan miphun thuanthu cu kan tuah tha in kan tuah se rero asi. Cutin sim tikah lei tisa thinlung duh diriam ringring ding tinak si loin Sersiamtu Pathian in tuanvo in pekmi Thlarau Thianghlim kaihhruai nak hnuai ah kan tuan, dingfelnak, Khrih ih nuntu mizia lungput mawi nunpi cing in kanmai tuah thei mi lenglamah a cang mi thil pawl hmuahhmuah cu Pathian in kan hrang thatnak ah a canter sawn asi.\nTuisun ah nang le kei in kan hril mi in thaisun ah kan tawn dingmi kan tuahtha in kan tuah siat rero asi.\nMidang tuahmi parah Pathian in thu in then lo: ziangah tile ruahban lo mangbangza thlarau lam thlawsuah tinkim cu Khrih ah pek kan si zo. Cucu nitin nunpi, cen ding lawng kan asi.\nSankhuk in Pathian thatzia cen thei dingin infial mi hna tuan in in zirh vekin nun ding in phut asi.\nSersiamtu Pathian ih hnatuan fialmi kan tuan maw tuan lo, tikcu can tawite leitlunah pek kan si!


Ziangmi Ah Na Rin Aw? - Chinland Today Media\nJuly 23, 2010 1:22 am·0 comments\n1 Korin. 10:1-12\nMi pakhatkhat in hngetzet in ka ding tiah a ruat aw asile a tluksawn lonak dingah raalring seh. – 1 Korin. 10:12\n– Saam 33-34\n– Tirhthlah 1:57-80\nInn remnak thilri dawr ih ka fehlai ah mi pakhat ih T-shirt angki sen a hrukmi parah, “Rin-awknak: Kiangkap thil um daan na theih fiang hlan ihsin na thinlung phurnak khi a si” timi cangan ka hmu.\nHih angki parih cangan cu hnihsuakza a bang na’n a dikmi ruahnak le raalrinnak in petu ttongkam a sizia ka theifiang. Pathian ih cahnak rinsan loin kanmah le kanmah kan rinsan aw ttheu. Kan nunnak ah kanmah ih cahnak in kan ttuanvo kan tuahsuak thei tiih kan ruah awk tikah cuih kan rin-awk sualnak cu kan siatralnak ah a cangih cuih siatralnak tangah tlu in tho thei nawn lo kan si leh ding a si.\nPaul in Korin khua mi pawl hnenah, hlanlai Israel mi pawl in anmah le anmah an rin-awktuk ih an umnak thu raalrin peknak ah a ngan. Israel pawl in ziang hmuahhmuah kan hrangah a si tiin hngalnak, puarthaunak ah an hmang ih sual tuahnak ih an hman ruangah an siatral thu pawl a ngan.\nIsrael mi pawl ih rin-awk sualnak nun in raalrinnak in pek. Ziangti’n a cemter? Paul in, “Mi pakhatkhat hngetzet in ka ding tiah a ruat aw asile a tluksawn lonak dingah raalring seh” (1Korin. 10:12) a ti. Saam 118:8 in, “Milai rinsan hnakin, Bawipa rinsan a ttha sawn” timi lamzin tthabik in hmuh. Duhdawtmi zumtu, nang teh ziangmi ah na rin aw? – Bill Crowder\nMahte ka ding thei a titu hmuahhmuah,\nTlu lo dingin raalring seh;\nHimi in thudik in theihter,\nPathian cu Bawibik a si. –Branon\nKhrih sungih rinsan neih cu a dikmi rin-awknak a si.


Nauhak Bangtuk Zumnak - Chinland Today Media\nMay 9, 2009 2:29 pm·0 comments\nJesuh in, “Minung hrangih a cang thei lo timi hi\nPathian hrang ahcun a cang thei a si,” tiah a ti. -Luka 18:27\n– 2Siangpahrang 7-9\n– Johan 1:1-28\nInnsungsang khualtlawnnak ihsin an kirlam ah kum 6 nauhak nu Tanya le a pa lawng an it-that lo. Tanya cu mawttaw tukvirh in thlapi tleu a hei bih ih a pa hnenah, “Cingcidir in ding sehla thlapi ka dai baan ding na zum maw?” ti’n a sut.\nA pa cun hni phah in, “Ka zum lo,” a ti. Nangteh? ti’n a pa a sut bet. A pa cun, “Kei khal in ka dai baan ve lo ding,” a ti. Caan khat te daite’n a um hnu ah, rinsannak tumpi thawn, “Na liang parah i ret awla teh ka baan thei pei maw?” ti’n a sut saal.\nNauhak nu cun a pa in ziangkim a ti thei ti’n a zum. Zumnak dik thu thawn pehpar in Hebru 11:1 ah, “Zumnak neih timi cu kan ruahsanmi kan ngah tengteng ding ti zum le kan mit ih kan hmuh thei lomi a um rori a si ti zum khi a si,” a ti. Jesuh in zumnak thu tampi a sim hlei ah zumnak neitu pawl ih zumnak a cosan hngainak Thuthangttha sungah tampi kan hmu thei.\nMizeng pa khi a rualpi pawl in Jesuh hnenih an hei hruai tikah an zumnak a hmu ih a sualnak a ngaithiam ih a damter (Matt. 9:2-6). Raalbawi pa in Jesuh hnenah, “Na ttong kamkhat in ka salpa a damter thei” (Matt. 8:8) a ti tikah Jesuh in, “Hivek zumnak ka hmu dah lo,” (8:10) a ti.\nKan zum ngam asile ziangkim a cang thei (Luke 18:27).\nMaw Pathian, nauhak vek zumnak i pek aw,\nLung thiangzet in rinsanmi zumnak;\nNa Thu tluangzet le lungawizet in a zumtu,\nNa hnenih thusuhnak um lo te’n.\nNauhak bangtuk zumnak in vancung uknak sangka a ong suak.


Arsi Kilkhawitu - Chinland Today Media\nDecember 26, 2009 7:59 pm·0 comments\nVan khi hei zoh hnik uh! Nan hmuhmi arsi hmuahhmuah khi zo si a tuah? – Isaiah 40:26\n– Micah 6-7\n– Thuphuan 13\nKhuapi sungih electric meivang phunkim suahsan tahrat in electric um lonak khuate sung na thleng asile zaan dai ah “Van khi hun zoh hnik uh” (Isaiah 40:26). Van le leiri khatlam khatlam in a tleuzetmi arsi bu pawl na hmu ding. Cuih arsi burpi umnak van tlolakpi sungah milai pawl khal kan um ve a si.\nNa mit a ttha asile arsi 5,000 hrawng na hmu thei ding, tiah arsi zoh thiam Simon Driver in a ti. Asinan na mit ih hmuh thei lomi arsi tampi an um bet lai. 1955 kum ah Hubble Deep Field Study timi vantlunlam zirzoitu pawlkom in an hmuh suakmi cu: arsi bur burkhat ah arsi billion tampi an um ih cubangtuk arsi bur hi billion tampi in an um, ti a si. Van tlolakpi khi vun tah thei bang sisehla, van ih arsi um zat hi an ruahnak ahcun leilung ih ummi vunnel zat ih a let hra in an tam ding ti a si.\nAsinan Pathian in hizat arsi pawl hi zaantin pakhat hman a hloter lo. “Hih arsi pawl a kiltu cun ziangzat an si ti a thei. A huham cu a nasa ngaingai” (Isai 40: 26).\nZiangah so minung pawl in, “Bawipa in kan harsatnak in theihsak lo,” an ti (c. 27). A si, Pathian thiltuah billion tampi hih leilung parah an um, asinan pakhat hman a hngilh dah lo. “Bawipa in amah ih taa a simi a thei” (2Tim. 2:19). Siar cawk lo arsi pawl cu zaantin a suah thei a si ahcun nangmah khal a tleunak ah a lo hruai thei. A huham cu a nasa ngaingai ruangah a tuah thei. Thihnak in a tho saal, a cahnak a huham cu in hmuh zo.\nTuzaan teh van ah arsi an um maw? Lungawi aw! Pathian in a lo kilkhawi a si.\nVansang a tuahtu Pathian,\nTipi thuanthum thukzet tuahtu;\nVan ah arsi anmah hmun cio ah a rettu cu,\nIn kilkhawitu Pathian a si.\nPathian ih huham thawn a sersiammi kan hmuh tikah\nA duhdawtnak huham cu kan thei.\nThlangamnak Atak ih Nunpi


CHIN MI LE AMERICA RAM FIMTHIAMNAK - Hre Mang\nVANGTLANG NUN > \nCHIN MI LE AMERICA RAM FIMTHIAMNAK\nTuisan Chinmi pawl cu leitlun killi-ah kan thleng, kan tekdarh, vakvai ruangah khuahlan pupa bangin lo thlawh taimak le raldonak in si loin kan thlennak kipah kan miphun Pathian rian in santhar fimthiamnak ziangthlukin kan zir, kan thiamih kan santhuanthu tuahtha dingin kan hmang, cak zetin a thleng aw rero mi san thuanthu ziangtluk cakin kan dawiman, timi parah santiluangin Chinmi thuanthu a fen hlo ding maw, a tuah tha ding timi a thum aw asi.\nChinmi thu sim hlanah American mi pawl hrangah fimthiamnak zir hi ziangtlukin an sumlut hrangah a thangkai tiah zohta uhsi. Mihrekkhat in Microsoft company neitu Bill Gate, le Apple company rak dintu Steve Job pawl tla digree an nei lo pi an ti theu. Annih cu midanglam (genius) an si. Anmah vek ka si titu cu digree ngah tengteng a tul lo ding. American pawl sumlut kan zoh asile Wikipedia online ah an nganvek asi ahcun zirnak nei le nei lo tampi a danglam asi. Kum 25 tlun lam American pawl sumlut kan zoh asile fimthiamnak neihmi le nei lo an tan aw zet. Kum 25 tlunlam minung pawl lakah high school thleng cin pawl kumkhat sumlut cu a thawirualin US $ 25,039, high school theh pawl-US $ 31,539, college kai cin, $ 37,135, associate degree ngah $ 40,588, bachelor digree ngah $ 50,944, master digree ngah $ 61,273, doctorate digree $ 79,401, le professional digree ngah pawlih kumkhat hlawh cu US $ 100,000 asi. Curuangah phunsang tlawngkai in hnatuantu pawlin an damsungah an tuansuahmi cu tlawngkai lo pawl hnakin tampi in a tan aw asi.\nLaitlang le kawlramah suak in USA thleng hmasaitu mi tamsawn hrangah zirnak lam pehzawm a harsat ruangah warehouse le hnatuan khunghar tuan asi deuh tlangpi. Sihmansehla kan tesinfa pawl hrangah ruahsan ding kan nei: miphun nauta, silo dingin le kan thlennak ram le hmunkipah hruaitu tha, rinsan um rammi, milai nunram kaihruaitu si thei dingin Pathian in Chinmi pawl lei killiah a thlenter asi ti a zum um. Cumi hrangah hmanrua thabik pakhat cu fimthiamnak asi. Thih le nun karlakah kan pupa pawlin Chin ram, nunphung le Chin miphun thuanthu an rak humhalh, an rak kenkawh ih tesinfa hnenah ram, miphun, nunphung mawite in tanta vekin lei killiah a tekdarh mi Chinmi pawlin santhar Chin miphun thuanthu mawite, Bawipa Pathian, kan miphun Pathian sunloihtu, thuanthu duhnungza, leitlun killi miphun dang lakah a nau ce lomi, cawimawi tlak le upattlak thuanthu tanta thei dingin tuisan minung pawlin fimthiamnak zir in thih le nun karlak tiang khalin zuam a tul asi.\nKum 3 ihsin kum 34 karlakah American minung pawl lakah 2010 Institute of Education Science, U.S. Department of Education report vek asile zaah 56 (56%) cu tlawngta an si. 2010 report vek asile high school theh mi American zaah 30 (30%) cu college an kai pehzawm lo. Cun America ramah kumtin te 1.2 million high school cawlhsan (dropped out) an um ti asi. 2010 kum high school graduate pawl zoh asile America ramah Hispanics pawl hi high school theh loin cawlhsan tambik an si. U.S. Department of Education in an simdan vek asile high school theh loin a bang pawl hi tlawngta zapi lak ihsin, 7.4 % an si ih cumi lakah miphun zawngin then asile Mirang 5.1%, Midum 8.00%, le Hispanics 15.1 an si lai ah Asian le Pacific/Islander pawl cu 4.2% lawng an si. Hispanics pawl hi nulepa illegal immigrants an tam tuk ruangah si tiah an sim. American Mirang pawl hnak hman in Asian mi pawl hi high school theh zatek an tam sawn. 2010 Indiana State ah High School tlawngta lakah Science thiambik hi Asian mi, Taiwan pa asi ih Mathematics thiambik hi Asian mi thotho, India nu te asi. Chin miphun, thangthar nonawn pawl, leitlun miphun dang lakah Pathian a duai ce lo ding ti zum zumnak mit in in hmuhter cia asi.\nCun khatlamah USA thawng inn sungah dan dinglai pahbal ruangah thawng thlakmi pawl zoh asile miphun khat le phunkhat an bang aw lo. Ameircan ram sungah department of justice simdan vek asile thlawng inn sungah thawngtla 2 million lenglo an um ringring. Chin miphun zapi mipum kawm hnakih tam cu America thawng inn sungah American mipi pawlin tax (sumpai cozah hnnenah) an pekmi ei in an nung khawsa ringring tinak asi. Cui hlei ah, dan pahbal ruangah acozah ih khuakhirhmi (propation) 16 million lenglo an um ringring. 2008 Census vek asile USA ramah a ummi miphun pawl cu 79.79% European Mirang (65.60% Mirang-non-Hispanic, 14.19%Hispanics), 12.84% cu Afrian Ameirican (Midum), 4.45% Asian American , 1.01% Native American or Alaska Native 0.18% Native Hawaiian or Pacific Islander American (0.14% non-Hispanic and 0.04% Hispanic) pawl anso. USA mipum zate lakah15.25% in Hispanics ka si an ti awaw. Federal Bureau of Prison, Department of Justice in Saturday, 29 September 2012 ah thawngtla statistic a retmi vek asile thawngtla zapi ten 218,541 an si. Cumi lakah Mirang 63.8 %, Midum (African American 21.2 %, Hispanics 11.4%, Asian 2.1%, le Native American 1.4 % an si. Thawngtla zapi lakah mipa 72.7% an si ih nunau 27.3% an si. Leitlun pumpi kan zoh asile US in leitlum mipum zapi lakah 5% tluk lawng asinan leitlun pumpuluk ih tlawngzapi lakah 25% cu America ramih thawngtla an si. China ram hi America hnakin a letli in mipum a tam nan 1.6 million lawng thawngtla a nei. Khatlamah America ram ih lennak hi ralkap lam hrangah an hmanmi sumpai thawn tahthim asile American ram in kumtin te an hmanmi sumpai hi leitlun ram ralkap hrangah sumpai a hmang tambik ram 10, USA sangtu ram 10 pawlih kumtin ralkap hrangah an hmanmi hnakin a tamsawn. USA ramah fimnak, sumpai, sualnak a tam. Cuvek ramah Chin miphun pawl a thawngtel in kan um tikah Bawipa Pathian ih tumtahnak vekin nitin tangtor ten Pathian lamhruainak in nun hi a thupi tuk mi asi.\nIndianapolis, Southport Middle School ah Kawlram mi phunruk kai lai pakhat cu an tlawngah si-chauh (marijuana) a zuar ruangah an kai ih tlawng an dawi. Cuvek thotho in Kawlram mi tlawngta pathum cu middle school tlawngah rittheih si an ken ruangah tlawng ihsin an cawlhter lawk. High School kai lai nunau farai ziangmawzat Chin mi lakah an um. Cuvek sualnak citintian lakah Chin miphun, santhar minung pawl an hlo thla thei fawn. Thatnak tampi lakah miphun siatsuah theitu sualnak cikim cuUSA ah mino te pawl nitin nun thawn nai zaw zet in a um ringring. Curuangah nulepa, kawhhran, community tangrualin Chin miphun thuanthu tuahtha dingin bulpak, insang, kawhhran, community, ti in tanrual thiam khal a thupi tuk fawn.\nCulawng siloin Chin mi pawl pupa sanah tlawng an rak kai lo, ca an rak zir lo. Asinan tappi kawmah, lo thlawhnak ah, tlang hnatuannakah, senpi vangtlang umkhawmnak hmunah an tesinfa pawl fimnak an rak zirh ih mifim thatha, nuncan ziaza, zohthimtlak, nunmawi an rak nei. Santhar minung pawlin kan pupa pawl fim zirh awkdan kan hnawng asile American fim zirnak lawng cu tihnungza asi thei. Pathian um lo, zawng ihsin kan ra cang (evolution theory) hi tlawng in an zirhmi asi. Nunau mipa sualnak hi a sual tiah an zirh lo ih nupa sualnak an tuah tikah farai lo dingin le natngah lo dingin kham awk dan siseh an pum sungih naute thahdan pawl an zirh sawn mi asi. Curuangah Chin mi pawlin kan pupa pawlih fim zirh awkdan, nulepa in insang ah tuanvo la in fale nunsim le fim zirh, khawsung upa le fimnak nei cia pawlin thangthar pawl bulpak in siseh a bur in siseh kaihruai, nunmawi zirh, fim zirh kan thiam a tul hrimhrim asi. Chin miphun, miphun Pathian cawimawi in leitlun khawmual tinah zohthimtlak miphun, upattlak, leitlun milai thuanthu tuahtha tu si thei dingin Chin miphun Pathian in in khaisang in lam in hruai zo vekin Chin miphun, santhar minung pawlin Bawipai Thlarau lamhruainak nitin nunah thlun cio uhsi. Bawipa a hmin thangthat si ko seh.\n# U.S. Department of Education, National Center for Education Statistics. (2012). The Condition of Education 2012 (NCES 2012-045), Indicator 33.\n# The Condition of Education May 2012, Institute of Education Science, U.S DEPARTMENT OF EDUCATION\n# Editorial Projects in Education, “Diplomas Count 2010: Graduating by the Number: Putting Data to Work for Student Success,” special issue, Education Week 29, no. 34 (2010).


Falam Baptist FBC zungpi kan sak thlang ding – Dr. Run Bik | Falam Online Media\nFalam Baptist FBC zungpi kan sak thlang ding – Dr. Run Bik\nFalam khua ih Biakinn tum bik FBC zungpi cu sawng 3 siin kum 35 lai a hlun zo. Hman hrih cu a theih ko nan san a man nawn lo ih tlunah sawng 4 ih sak that ding a si ih member pawl ih lungkim thluh a si ko.\nMizoram, Aizawl Canmari ah ka thlen kum 1976 ih Presbyterian Biakinn sawng 2 an sakmi cu kum 25 hnu ah san man sawn le ṭha sawn si, sawng 4 in an run sak ṭha.\nTuisun 22/11/2020 mithi hmun ah FBC pastor Rev. Dr. Phun Hram Awi thawn kan tongaw ih, cunah ziang tikah biakinn zung kan sak ding ti`n ka sut ih hnakum February cun kan thok ko ding a ti. Tu ah Ks ting 1000 kan nei zo ih kan thawh lawlaw cun member pawl in sum an thawh ciamco ko ding a ti.\nKei, tui kum tir ah Pathian hnen le mi theih ah ka thlatin thawhhlawm ka regular in come ih zaṭek 11 ka thawh ding ka ti. Pathian bomnak in ka tlin ko. Ka thla tin thawhhlawm ih tlun ah tui zung building hrangah ka theih tawk ka thawh bet ding.\nTahan ih Zuatit Hmunṭha Baptist kawhhran inn 220 le member 1000 lai nei in paisa ks ting 200 in kumkhat le hrek sungah ks ting 4000 man biakinn thar an sak thei.\nKan nih FBC sungkua 650 lai le member 2700 nei in ziangah saw hi zung kan sak ngam mai lo ding. Kumkhat sungah ṭheh kan tum ding. Falam townhall le nunphung inn tla kumkhat lawng si an rei. Himi hnu ah church planting zamrang zet in kan tuah ding.\n← US cozahpi Do dingin President Donald Trump dinpitu Ralkap Man Ṭhepṭhep Zo\nRiittheih ruangih Comedian Bharti Singh kaihkhih tuar cu India mipi mangbang thluh →\nRuahpi Ceen ruangah Laiva le Vaar tipi Ṭhang vivo\nHakha Bomb puak hnu ah SAC ralhraang nasaten cangvai\nJune 5, 2021 June 5, 2021 Ni Hnem Sung 0


Tonzang Peng - Chinland Today Media\nJuly 12, 2013 1:30 pm·0 comments\nTonzang Peng cu Tedim Peng ih saklam ah a um. India ram Manipur Ramthen thawn an ri (ramri) aw. 1360.36 skuaza miles a kau. Khua 101 a um ih milai 25700 hrawng an um. Tlang le kuam thuk a tamzet ih hmunrawn malte lawnglawng a um. Tlangzim sangbik cu Lauhkhopum a si ih tipithuanthum ihsin pi 8764 a sang.\nInnbuk Tlangtluan le Thang Tlangtluan tla cu hitawk in an thok a si. Peng a laifangah Run Tiva a luangsuk. Tuisa Va, Zankong Va, Vongkai Va le Tuikui Va tla cu Manipur ramri an si. A keuhmi thingkung pawl cu: far, sokhlei, thil, le a dangdang tuthing tla an si. Kawl rawn naih ah tlawr, cing le maurua tampi an keuh.\nMilai pawl cu Lothlo an tambik. Mau ram an vat ih fangcang an cing. Vainim, be a phunphun, aalu, rathe tla an cing. Hmuan ah epal, thawphat, laphak, khawfi, lingmaw le pukung tla an cing. Tonzang ram ah pupat tampi a suak. Mi malte in acozah hna an tuan. Cun, sumtuah khal malte an um.\nNgamngai khaw kiangah inn saknak tha lungtlep a suak. Tonzang khua le Tedim khua karlak ah mawtawpi lamzin a um. Tonzang in Cikha khua tiang mawtawpi zin a um nain, thal tikcu lawngah hman a theih. Tonzang khua in Tuimui khua, Selzang khua ah mawtawte a feh thei. Khawte lak zin cu kezin lawng a si. Khat le khat biakawknak ah carek, telefon le thirhri zung tla Tonzang khua ah a um. Tonzang khua ah acozah sizung pakhat a um.\nCun, khawte lam ah Taihne sizung 1, Rural Health Centre 4 le Sub-Rural Health Centre 20 a um. Tonzang Peng ah Phunhra Tlawng 2, Phunhra Tlawngkhuai 2, Phunriat Tlawng 6, Mulun Tlawng 18, Phunli Tlawng 57 tla an um. Tonzang cu Tonzang Peng khawpi a si. Tipithuanthum ihsin pi 4739 a sang. Milai 6800 hrawng an um. Hi khua ah Phunhra Tlawng 1, Phunli Tlawng 3 le Acozah sizung pakhat a um.\nMatupi Peng le Bungtla


Adventu maw Sweet December timi a thu pi deuh? | Radio Veritas Asia\nRev. Fr David Mangte ih sim mi Sweet December maw Adventu ti mi thuthangtha\nAdventu Vs Sweet December\nAdventu kan timi hi Christmas hlan zarhpi voi 4 le zarh 4 sung caan kan hman mi te a si. A caancaan ah cun, Adventu caan hi December 1 ni in Christmas ni tiang tla a si phah theu. Adventu timi hi Latin tongfang a si ih a sullam cu ‘ratnak’/ ‘ra thlennak’ ti a siih Jesuh Khrih leilung par a ratnak a sawhkhih. Christian zumtu pawl in zarhpi voi 4 le zarh 4 sung a rei mi Adventu caan hi Christmas hngilhlonak dingah le Christmas puai ni hi sunglawi zet le sullam nei zet ih hmang thei dingih timtuahnak thawn kan hman mi caan sunglawi a si.\nAdventu caan sungih zarhpi 4 hi November 27 in December 3 sungah a si theu. Christmas ni hi tlawngkai 3 ni (Wednesday) ih a ciah kum lawngah December ni 1 cu Adventu zarhpi voi 1nak a si theu. Tuikum 2019 ahcun December ni 1 (Kawlram daan in - Sweet December) le Adventu a thok ni (Adventu zarhpi voi 1nak) a rak dengaw ciah. Curuangah Sweet December thawn pehpar aw in Adventu hmandaan te run hlawmawk ka duh mi a si.\nChristian pawl in Adventu caan ih Jesuh Khrih ih ratnak/ a ra thlennak kan ruah tikah ratnak phun 3 in a um. 1). A luan zo mi kum 2000 lenglo ih kan leilung par ih naute dinhmun ih a ratnak; 2). Atu caan, nitin kan nunnak ah kanmah pakhat cio hnenih Jesuh Khrih ih ratnak; 3). Ni netnak ah Siangpahrang le Thuthentu dinhmun ih a ratnak ti’n Jesuh Khrih ih ratnak phun thum in kan ruat.\nAdventu caan hmandaan a rak thoknak a ni le caan hi a cekci ih sim ding a har ngaingai. Asinain, a tlangpi thu cun, AD 567 kum in a rak thok mi a si kan ti thei. Ziangruangah tile, cumi kum ah Catholic monks (Phungki/ Yateh) pawl in Christmas ni tiang December thla sung rawl ul phah le thlacam phah in Christmas an rak hngak thok.\nTuisun ni tiang khal ah Jesuh Khrih leipar a ratnak hngilhlonak ih kan tuahmi Christmas paui hi sunglawi zet le sullam nei zet ih hmang thei dingah timtuahnak caan a simi Adventu kan run nei ta. Zumtu lakah minung tampi cun Adventu a thei lo tu tla kan rak um hrih, mi hrek khat cu a thei nain ziangih siarlo tu khal kan rak um ve. Kan kawlram tla ahcun, Sweet December hi a thupi ih ret sawn kan tam theu. Sweet December tiih December 1 ni caan hmannak hi Catholic biaknak sungih hman mi a rak sidah lo; tuini tiang khal ah Catholic Calendar sungah a tel hrih lo. Google sung kan hawl khal ah khuitawk ram hmanah thupi zet ih caan hmannak kan hmu lo ding; Kawlram Christian zumtu hrek khat ih phuah cop mi a si. Mi hrek khat hrangah cun, Christmas hrangih timtuahnak caan ti’n biaknak lam zawngih a hmang tu khal kan um men thei. Asinain, a tam sawn cu nomcennak men ah Sweet December hi kan rak hmang theu.\nZumtu pawl hrangah cun, Adventu caan tha teih kan hman thei lawngah kan Christmas khal sullam a nei ding. Christmas timi hi Pathian le milai tonawknak hrampi, milai hnenih Pathian a ra thlennak ni sunglawi a si. Hi caan sunglawi te ah Pathian thawn kan tonawk taktak ding hi a thupi bik mi a si. Kan biak Pathian cun Emmanuel Pathian a sinak lang ter dingah leipar ah kan hnen thleng tiangin a ra ringring. Asinain, amah tong ngah ding cun kannih khal a hnen kan pan ih kan thlen ve a tul. Cucu, Adventu kan neihnak san a si. Sweet December ti’n December 1 ni cu nomcennak lawngah hmang tahrat in Christmas hrangih timtuahnak caan a simi Adventu caan teah thlarau lam ih zianghman timtuahnak kan neih lo a si ahcun, kan Sweet December khal sweet thei lo in a khasiami Bitter December ah kan can pang ding phan a um nasa. Maw Rualduh, December thla sungih kan Adventu caan teah khui tawk thlen so na tum? Shopping Mall ah maw?, nomcennak hmun lamah maw? Jesuh Khrih ih in nghahnak hmun teh thlen na tum maw?\nTui kan dinhmun cio ah kan tlaksam daan a bangawklo vek in Jesuh Khrih hnenihsin a tu rori ih kan tul mi rundamnak khal a dangdang. Kanmah rundamnak pe dingin, lei par a rung tum mi Jesuh Khrih hi Christmas caan te ah tong taktak thei dingin le a tuih in pek dingmi rundamnak co taktak thei dingin, kan Adventu hi tha teih hman kan tum cio pei.


Ukraine Buainak Lakah Mizo Sister 2 In Rawngbawlnak Neih Vivo An Tum – Meifar\nUkraine Buainak Lakah Mizo Sister 2 In Rawngbawlnak Neih Vivo An Tum\nMarch 7, 2022 admin Leitlun 0\nUkraine ramsung buainak lakah Mizo Sister 2 an um ih damlo, hngakṭah le farah pawl an kilkhawi. Mother Teresa ih dinmi Missionaries of Charity ihsin rawngbawlnak an nei. An hmin cu Sr Rosela Nuthangi MC le Sr Ann Frida MC an si.\nSr Rosela Nuthangi cu Mizoram, Sihphir Venghlun ih um Pi Monica Lalbuangi le Pu David Laiawrha tei fanu a si ih Mizo lakah MC sister pahnihnak a si, 1984 kum ah rawngbawlnak nei dingin Thutiam hmaisabik a la. Mizo lakih MC sister hmaisabik cu Sr Melodia Mantawni MC a si ih 1983 kum ah thutiam hmaisabik a la.\nSr Ann Frida MC cu Mizoram, Electric Veng ih um Pu Joseph Rothangpuia (L) le Pi Elizabeth Lalremi tei fanu a si ih Mizo lakah Missionaries of Charity sister 14-nak a si ih 1998 kum ah thutiam hmaisabik a la. Kolasib ah rawngbawl ih aum ringring hnuah Ukraine khawpi Kyiv ah rawngbawl dingin a poksuak.\nKum 10 ah veikhat Mizoram ah an tlung ih ni 25 hrawng an cam ṭheu. Missionaries of Charity Sisters pawlin hnipuan pahnih hrawng lawng an nei ih an vah sukso ti khalah suitcase lawng an keng. Tulai leitlun cangkannak Mobile Phone, nazi, TV tivek zianghman an nei lo, an kol lo ih an ṭul fawn lo.\nParliament kawt ah mino pawl thawn thlacamnak an va nei ṭheu, Ukraine ramsung buainak ruangah hmunhimnak lam ih tlan an tum lo ih buainak lakah an kilkhawimi damlo, farah pawl hi an tuamhlawm vivo tum thu an innsang hnenah an sim thei.\nMi 20 Hrawng An Thi\nMualcheng Khua Ih Thilthleng Hi A Mak Zet !!!


China Ah Ni 2 Peh In Ling A Hnin Ih Inn Siat , Lilawn Cim Le Mithi Khal An Um – Vapual Auaw\nChina Ah Ni 2 Peh In Ling A Hnin Ih Inn Siat , Lilawn Cim Le Mithi Khal An Um\nMay 23, 2021 vapual auaw Leitlun Thutahng 0\nChina ram ah ni 2 peh in ling a hnin thu China cozah cun mipi theihternak a nei ih may 21 le may 22 ah a si. May 21 ih linghnin ruangah China cozah offical cun mi 3 an thi ih mi 27 hriamhma an tuar tiah thu an than.\nMay 21 ih linghninnak hmun cu China ram , Yunnan ramthen sungah a si. Linghnin cu 6.4 magnitude tluk ih naa a si ih zan nazi 9 le 11 karlak ah a hnin. Linghnin ruangah Yangpi khua ih um mi pahnih an thi ih Yongping Country ih um mi pakhat a thi ve. Mi 3 hriamhma besia an tuar ih a dang mi 24 cu hriamhma teneu an tuar. Linghnin ruangah inn siat , luah tha lo tivek a um ih hmunhim ah thawnmi innsang 20000 lenglo an um. May 21 zan lawngah vei 2,3 in ling a hnin.\nLinghnin neta sawn cu May 22, zarhte zing nazi 2am hrawngah a si ih China ram Qinghai ramthen a si. Zarhte zing ih linghnin cu 7.4mg tlukih naa a si ih mithi cazin le hriamhma tuar cazin cu China cozah in felfai in phuannak an nei hrih lo. Qinghai ih linghnin ruangah lilawn cim le inn siat hrekkhat a um ih innsang tamzet cu hmunhim ah thawn an si.\nChina ram cu leitlun ah linghnin tamzetnak ram pakhat a si ih kum tinten linghnin an tuar deuh ringring. Hrekkhat in China ram Sichuan ih linghnin ah mi 179 an thi tiah an tarlang cu 2008 kum ih thilthleng a si. Tuitum linghninnak hmun cu China ram Yunnan ramthen le Qinghai ramthen lawngah a si. ( China Today,Reuters ,BBC )\nTlawngkai Lo Ding Tiah Duhphorhnak Nei Kum 16 Nute An Hrem Ding Thu An Suah\nMipi Humhimtu In Ralkap Le Palik 20 An That Ih Nung Cingin 4 An Kai


Hornbill April 28, 2022\nHornbill April 17, 2022 1\nTuzing a ceu phutphat ah khan an hrennak hri an phoih. Nizaan i an tuknak le an thonghnak ah a hmur le a mit tlang kam hrawng, thi chuakmi an car pah cang. An tuknak le an ṭhuatnak ah a hmai dukmi le a mit tlang kam le a hmur hrawng phingmi tu cu a zual ngai. “Van Bawi Fa ve lo bang,” voikhat “duak” tiah von zoh pin khi\nChin Admin March 11, 2022\nNgantu: Van Kio Van ah Pathian thawn kan ton tikah Leilung ih thil umdan Bawi pai’ hnen ka sim… timi hla te kan thei cio ding ka zum. Tu lai kan ram mipi pawl raltlan ih kan um rero boruak thawn a deng aw zetmi hla te si ih tu ahcun a tak rori in a hlathu ka tuar thei thlang. Himi hla a rak suah lai ahcun kan ram\nChin Admin March 3, 2022\nSiang Lian Uk Kianghrol 1346 kum kiangkap ih Bubonic plague pulh-nat a ra suahnak cu san le vang pakhat lawng ah a tthum aw lo. Asinan Europe khawmualpi ih minung pawl in miluket (witches) an um an rak zumnak hi puhmawh mi tlangpi pakhat a si. Miluket pawl hi minung ih tuar theih rual lo siatralnak le natnak thlentu a si ti ih an ruat ruangah rehter dan ding nasa\n“Among fossils in general, those preserved in amber represent a rare and unique insight on extinct organisms,” said Dr. Andrej Čerňanský of Comenius University and his colleagues. “Amber often contains 3D preserved animals, or their parts, frequently including soft tissues.” “Exclusively based on such preservation, we know that the typical scaling pattern of at least some groups of lizards had already evolved by the Cretaceous, e.g., the granular head\nHornbill January 25, 2022\n1 – Russo-Japanese Ralbuai (1904-1905) Russia le Japan hi Korea le Manchuria ih thuneitu si an cuhawk ruangah, le tipithuanthum par ih thuneitu si an cuhawknak ruangah an do aw. Russia in Manchuria hmunram, Liaotung Tikulhzum (Peninsula) zim ih um, hmun thupi a si mi Port Arthur longcawlhmun khawpi (tu ahcun Lu-Shun khawpi) ah tthumawk thei dan ding a tawlrel. Himi ah Sino-Japanese Ralbuai (China le Japan doawknak) ih a rak\nLeitlun Ral Buai Hminthang Pawl Part (2)\nHornbill January 19, 2022\nDien Bien Phu Doawknak(1946-54) (Battle of Dien Bien Phu) French ralkappawl le Viet Minh (Vietnamese Communist le phunhnamveitu) ralkappawl doawknak a si ih, Ralbawipi Vo Nguyen Giap ih hoha mi Viet Minh ralkappawl in an neh. Vietnam ram sung, Laos ramri kiang, ih um mi Dien Bien Phun khawpi ih do aw an si. 1953 ah Viet Minh pawl thluntu an neih tam vivo ruangih a thazang a hlo vivo\nHornbill January 17, 2022\n1. Leitlun Ralbuai Ttumkhatnak (1914-1918) (a) Ralbuai Thok Ni – 1914 June 28 (b) Ralbuai Cem Ni – 1918 November 11 ah kahawk cawlh a si ih, 1919 June 28 ah Versailles Lungkimca tuah in ralbuai a cem. (c) Ralbuainak San – Austria Siangpahrang hual Francis Ferdinand le a nupi, Sarajevo khawpi ih phiarthah (assassinated) an si thu ah, Austria ram in Serbia ram mawh a puh ih ral a phuan ihsin ral a buai thok. Francis\nHornbill January 13, 2022\nSiangpahrang Solomon ih fimnak thuhla cu hmun tinkim ah a darh vivo ih, mi tampi cu fim sinsin beisei in a hnenah an ra ttheu. Cui’ minung pawl lakah unau thum khal an tel ve. Jerusalem ah an ra ih, siangpahrang inn ah hna an ra ttuan. Kum khat sung an um ih, fimnak an ngah beisei in Siangpahrang ih ttongkam cu an ngai ringring ttheu. Asinan kum khat a\nHornbill December 25, 2021\nLeitlun Ralbuai Ttumkhatnak a thok hnu thla nga lawng a si lai can ah a si. 1914 kum December 25 ah lainatawknak um lo ih thahawk rero ningkhong le beidong German, British le French ralkap pawl cun an tlunlam thuneitupawl ih thupek dokalh in an ralpawl thawn unauawknak an tuah. Unauawknak tuahtu ralkappawl hi Nitlaklam Ralhmai ih ralkap tthen-thum tthen-hnih an si. (Himi hi ralbuai lai ahcun thih dantatnak pek


Dokalhtu Um Khal Sehla Ka Sim Thotho Ding : Htin Lyn Oo | The Chin TImes\nDokalhtu Um Khal Sehla Ka Sim Thotho Ding : Htin Lyn Oo\nThusimnak puai ah biaknak lam a soisel in thu a sim tiih phungki le upa hrekkhat pawlin an dokalh/kham mi cangan thiam hminthang Saya Htin Lyn Oo in dokalhnak um hmansehla Myanmar ramsung hmun tinkim ah ka sim thotho ding tiah April 8 ah simnak a nei.\n“Hi thuhla parah zianghman hleice zetin ka tuar le ka ruahmi a um lo, ramkhel ka tuah ih ramkhel thuhla lawng ka ruahnak ah a um, thildang ruahmi ka nei lo, ka tuahmi theh ko cangsuak ding lawng ka ruah, thusimnak puai hmun tampi ah thusim ding a um lai, in dokalhtu lam ih thuhla cu ka thei lo, ka tuan dingmi lawng ka sun zom ding” tiah Saya Htin Lyn Oo in a sim.\nApril 7 ih thlanglam Okkalapa peng Tuh Mingalar pangpar hmuan ah 2008 daanhrampi rem ding mipi duhnak la ih thusimnak puai ah 88 generation ihsin U Mya Aye, cangan thiam hminthang Saya Htin Lyn Oo, captain hlun Nay Myo Yin pawl cu thusimnak caan an tuahsak.\nCumi ruangah phungki le upa hrekkhat ra tahratin miphun biaknak a soisel ti’n Saya Htin Lyn Oo le captain hlun Nay Myo Yin cu an ra dokalh ih buainak a suah ruangah kilhimtu khal an țhanter.\nBuainak thuhla thawn pehparin kilhimtu mi pakhat cun “ra dokalhtu pawl hi Mah-Bah-Tah an silo tiah an sim, asina’n puai tinkim teltu nunau pakhat a tel, ra hnaihnok phun a si, buainak a thlennak hmunah palik pawlin kilhimtu an țhangter, daan thawn a mil lo mi thuhla sim lo dingah palik lam in an tuahsak” tiah a sim.\nCangan thiam hminthang Saya Htin Lyn Oo cu 2008 daanhrampi rem ding thusimnak puai ahhin Myanmar rampi huap hmun 6 ah thusimnak ding a nei lai tiah theih a si. Ref : MT\nPrevious article2020 Hril-awknak Ahhin Ramțhen Pawl Ah Nehnak Co ding kan tumtah; UBP chairman\nNext articlePukmah 59(f) Kan Kaihhnget Hi A San Nan Thei Maw: Wai Lwin


Matupi Peng le Bungtla - Chinland Today Media\nJuly 21, 2013 1:01 pm·0 comments\nMatupi Peng cu Hakha Peng le Thantlang Peng thlanglam ah a um. A thlanglam ah Mindat Peng le Paletwa Peng tla an um. 2316.8 skuaza miles a kau. Khua 141 a um ih milai 48700 hrawng an um. Matupi Peng cu tipithuanthum ihsin pi 3300 a sang. Tlangsang le kuam thuk lawnglawng a si. Hmunrawn malte a um. Lungting tlangzim cu pi 8961 a sang.\nTipi thupi pawl cu Lemro va, Bawinu va, Mitta va, Tisisarawng va tla an si. Bungtla ti tla cu Lemro tiva hna ah a um. A keuh mi thingkung pawl cu far, lawi, cing, nuang, mau, rua le a dang tuthing pawl tla an si. Milai pawl cu Lothlo an tambik. Pilher Lo an tuah ih fangcang tambik an cing. Vainim, be a phunphun, fang le phiang an cing. Hmuan sungah lingmaw, khawfi, laphak, le khasuan tla an cing.\nMatupi in Hakha ah, Gankaw ah, Mindat ah mawtawpi thawn feh a theih. Khawte lam tlawnawknak zin cu kezin hlirte a si. Khat le khat biakawknak ah Matupi khua ah carek, thirhri zung le telefon zung tla a um. Khawte lam ummi hrekkhat pawl khalin telefon an hmang ve.\nMatupi Peng ah ihkhun 50 tlem sizung 1, Taihne sizung 2, Rural Health Centre 8 le Sub-Rural Health Centre 12 tla an um. Cun, Phunhra Tlawng 5, Phunhra Tlawngkhuai 2, Phunriat Tlawng 8, Phunriat Tlawngkhuai 2, Mulun Tlawng 40 le Phunli Tlawng 133 tla an um.\nMatupi cu Matupi Peng ih acozah khawpi a si ih tipithuanthum ihsin pi 3300 a sang. Milai 10000 lenglo an um. Hi khua ah ihkhun 50 tlem sizung, Phunhra Tlawng 2 le Phunli Tlawng 2 tla an um. Baibal College pakhat khal a um.\nBungtla Thu:: Kan dungah ka post zo nan, Matupi thawi pehparmi asi ruangah ka rak kom sal.\nBungtla thlaser cu Matupi ihsin peng 14 tluk hlatnak phaneng uksuh hisawnag khaw kiangah a um. Lairam ah a tumbik le a suabik tlaser a siih a mawi bik khal a si. Matupi ihsi khalin hmuh a theih.\nBungtla tlaser timi cu tlaser kiangkap ih ummi Laimi pawlih hminsakmi a si. ‘Bung’ ti cu a sannak in a tla, a sungihsin a bung, a hlawn tinak a siih ‘tla’ ti khal cu a tla tinak a si. Curungah Bungtla sullam cu ‘a tla’ tinak a si. Bungtla cu Tinsih khaw saklam ih um Aytawraw tlangzim a simi Lungkil lole Lungtin tlanghram ihsin tiputmi thlanglam ah a luang vivo ih lungkham hrapzet thlunin a luangliam vivo. Curuangah zohtlakzetmi, mi mit a lazet na’n tithiam lo pawl hrangah cun mi a rapzet. Bungtla hi Lemro tivapi ih tihna a si vekin Lai tongfim khalah ‘Lemro a thok Bungtla in’ timi tongfim an nei. Bungtla hi tipithuanthum ihsin pi 5000 leng lo a sang. Tlaser kiangkap lungkhampi ah Khuaibu tamzet an um.\nLungkhampi tlunah Batel timi tangpit damnak si, kamung si, Palap kua, si tuahnak tha thingkung, lungthi pawl an um. Lungkham kiangkap ah a tikcu can ih a partheumi senhri phunphun le amahte keuhmi thingkung siar cawk lo an um.\nTlaser kiangkap keh le vorh ah tupi makzet a um. Cui’ tupi sungah Pawpi, Ngal, Savawm, fung, Sakhi, Zathar, Zukneng ramsa phunkip umnak hmun nuamtak a si. Zawng phunphun, vate phunphun umnak a si. Laimi in kan uarzetmi Vapual vabawi umnak hmun khal a si. Cu vek hmun thupi a si ruangah Parliment san lai ih Wunna KyawHtin U Za Hoe in tlaser kimvel peng thum sung thing hau lo ding le ram tawi lo dingin a kham.\nThal tidai mal can ih a luangmi tidai tah tikah pi 4 tluk a kim thei. Furpi tidai tam can ah cun Pi 30-40 tiang a kim thei. Tlaser tluntabik cu a san lam pi 1000 tluk a sangih a dang pawl cu pi 100 tluk hrawng an sang. Bungtla tlaser hi hmang thiam seh la a suahpi dingmi electric power in Lairam lawng siloin Kawlram saklam zate sun le zan tleu pempem in kan vang thei ding.\nAvawikhatnak Pyithu council san, kum 1975 ah Bungtla tlaser hi Hydro electric tuah ding thuhla zingzawi dingin Boyokegyi San Yu in Mindat a thlen tum ah a fial. Cui’ kum ah Makui Division, Pakukku ih ummi ralbawi Major Sein Win hohanak in Bungtla cu an zingzawi nain tuanpeh loin an um lanta. Tidai mal can hman ah Electric power Kilowat 264600 ngah thei dingmi a si.


Meeting kaiter hramhram dingin SAC ralhraang in ASEAN hnen ah zangfah dil | Falam Online Media\nMeeting kaiter hramhram dingin SAC ralhraang in ASEAN hnen ah zangfah dil\nOctober 25, 2021 Ni Hnem Sung\t0 Comments\nASEAN ciivuaipi tuah ding caan nazi kaar lawng a duh thlang nan SAC ralhraang cun meeting kaiter hramhram dingin ASEAN hnen ah a dil non.\nASEAN in Kawlram aiawh ih meeting kai dingah Ministry of Foreign Affairs ih ṭuanvonei U Chan Aye an sawm mi cu ralhraang lam an lungkim thei lo ih asilobikah an milai Union Minister tal meeting ah telter dingin dilngennak ca an suah.\nSAC Ralhraang thusuah ahcun “ASEAN sungtel ramdang palai pawl vekin Kawlram khal a pangaiten meeting kai thei dingah ASEAN dun le dan ah a um thu, Meeting kaitu dingah atufang Myanmar thuneitu ralkap cozah um cingin Myanmar sinak tiniam terin rampi hruaitu asilomi Ministry of Foreign Affairs ih ṭuanvonei lamlam an sawm mi cu ASEAN dun le dan thawn a mil aw lo thu” … tvk pawl an ngan telih asilobikah Union Minister pakhatkhat tal sawm hramhram dingin ASEAN meeting sawmnak cu SAC ralhraang in a let saal.\nSAC ralhraang cun meeting kai dingah Kawlram hruaitu Luban lam lole Union Minister tal sawmawknak a um lo cun ASEAN meeting sawm nak kan cohlang theilo tiah thu an suah a si.\nApril thla lam ih ASEAN ramhruaitu pawl an tongaw ṭum ah Myanmar thubuai thawn pehpar in thlun/tuah dingmi thu 5 an suahmi cu SAC ralhraang in a thlun/tuah duhlo ruangah ralhraangbawi Min Aung Hlaing cu ASEAN meeting kai khap in hremnak an pe a si.\n← ASEAN hruaitu meeting ah US President Biden a tel ve ding\nSAC ralhraang dinpitnak lamzawhtu pawl cu Khuami pawl in bungbel an rak tal san →\nMAH le a ho pawl cetcangdan thu ah US cozahpi a sup aw thei nawn lo\nCDM i an tel duhlo hlei ah Mipi ṭih in ralkap humhim an dil\nFebruary 15, 2021 Ni Hnem Sung 0